
EVOLUȚIA DREPTULUI ROMÂNESC 


Periodizarea Istoriei Dreptului Românesc 


Este o problemă ce poate fi îndelung controversată, datorită în principal, legăturii 
indisolubile a dreptului cu instituţia statală, în care sens, în mod obligatoriu trebuie să se 
țină sama de tipul de stat, pe de o parte, şi pe de altă parte, că, deşi nu se contrapune cu 
periodizarea istoriei României, nu se poate identifica cu aceasta. Aşa fiind, a face o 
periodicizare a istoriei dreptului fără a ţine seama de tipul de stat, ar fi o poveste a 
istoriei dreptului şi nu o teorie ştiinţifică. 

Plecând de la acest postulat, iată cum periodicizăm istoria dreptului românesc, 
călăuzindu-ne fundamental după opiniile exprimate de prof. Vladimir Hanga (Istoria 
Dreptului Românesc), cât şi de prof. D. Firoiu (Istoria Statului şi Dreptului Românesc), 
care autori nu numai că ne-au fost profesori şi le purtăm o consideraţie aparte, dar sunt 
şi autori de necontestat în această materie de la şcoala clujeană, ieșeană şi bucureşteană, 
pe care în mod simbolic am încercat „să-i aduc” la aceeaşi masă. 

1. Dreptul monarhiei dacice, care cuprinde perioada de la formarea statului dac 
centralizat, culminând cu perioada regelui Burebista şi Decebal şi până la cucerirea 
Daciei de către Romani (106 e.n). 

2. Dualismul juridic în Dacia - provincie a imperiului Roman (106-271/274 
e.n.). 

3. Dreptul feudal, care cuprinde perioada fărâmiţării feudale, respectiv de la 
retragerea aureliană, până la formarea statelor române centralizate şi în care are loc 
procesul de formare a Legii ţării (Ius Valachium - vechiul drept cutumiar - agrar), şi 
perioada monarhiei centralizate, care cuprinde perioada de la formarea statelor 
româneşti şi până la revoluțiile din 1821, în care se săvârşesc dreptul cutumiar român 
(Ius Valachium), şi apar primele legiuri scrise. 

4. Dreptul capitalist, care cuprinde perioada de la revoluțiile burgheze din 1821 
şi 1848, până în anul 1947, un rol important în răspândirea relațiilor şi noilor instituţii 
capitaliste avându-l Regulamentele Organice . 

5.Dreptul socialist, care cuprinde perioada 30 decembrie 1947-22 decembrie 
1989. 

Această ultimă perioadă a parcurs 2 etape : 

l)etapa 23 august 1944- 30 decembrie 1947 în care, prin măsurile politice de 
stânga, către extrema stângă, s-a pregătit terenul pentru trecerea la cea de-a doua etapă . 


2)etapa 30 decembrie 1947- 22 decembrie 1989, când în România a fost 
instaurată dictatura totalitară de extrema stânga-dictatura comunistă . 

6. Dreptul de tranziţie, de după 22 decembrie 1989. 

Istoria, înseamnă cartea de căpătâi a unei naţii şi analiza sine ira et studio a 
trecutului, pentru a ne ajuta la perceperea exactă şi reală a prezentului şi pentru 
prosperarea constructivă a viitorului . 


Istoria statului şi dreptului românesc înseamnă trecutul, prezentul şi viitorul 
poporului român, înseamnă conştiinţa morală, politică şi juridică, precum şi instituţiile 
aferente acestora, din comuna primitivă şi până astăzi . 

Analiza istorico-juridică trebuie făcută sine ira et studio, pentru că este vorba de 
trecutul poporului român, care analizat şi înţeles aşa cum se cuvine, poate ajuta mult la 
perceperea şi slujirea corectă a adevărului şi prezentului, la prosperarea cu înţelepciune, 
inteligenţă şi succes a viitorului. 


A)VECHIUL DREPT ROMÂNESC 
I. STATUL ŞI DREPTUL GETO-DAC 


Etnogeneza poporului român poate fi înţeleasă mai uşor prin analiza 
elementelor fundamentale ale organizării politice şi ale instituţiilor juridice în mod 
cronologic. 

Astfel, studierea lor este absolut necesară pentru înţelegerea unor particularităţi 
şi caracteristici specifice ale acestora. De aceea în tratarea lor vom face deosebirea între: 

1. Organizarea politică a dreptului geto-dac ( sec. I î.H. -106 e.n.) şi 

2. Organizarea de stat şi dreptul în Dacia — provincie romană (106 e. n. — 

271/274 e.n). 

Instituții juridice la geto-daci 

Deşi documentația referitoare la instituțiile juridice la geto-daci este destul de 
săracă, totuşi datorită scriitorilor antici, latini şi greci şi a datelor oferite de arheologie 
putem încropi o idee generală despre problema pusă în discuţie. 

Privitor la premisele organizării politice şi juridice în epoca antică menţionăm 
existenţa şi pe teritoriul patriei noastre a paleoliticului, mezoliticului şi neoliticului. 
Menţionăm doar că pe parcursul epocii neolitice, procesul trecerii de la matriarhat la 
patriarhat, trecerea la epoca bronzului, un traseu cu trei etape importante: 

Etapa I - în care tatăl şi soţul (bărbatul) au un loc subordonat în cadrul familiei 
matriliniare; 

Etapa II - creşterea treptată a importanţei economice a bărbatului şi a participării 
sale la viaţa de familie; 

Etapa III - instaurarea patriarhatului. 

Nomele de drept consfinţite de opinia publică a tribului au o dublă sarcină: 

a)prevenirea oricăror încălcări prin mijloace pasive, prin simpla prezenţă; 

b)intervenţia activă când normele au fost încălcate, când un individ sau mai 
mulți primejduiesc siguranţa tuturor. 

Judecata opiniei publice şi aducerea la îndeplinire a hotărârilor diferă de la trib 
la trib. Se sancţiona după reguli bine stabilite, în faţa unui tribunal alcătuit din căpetenii 
şi bătrâni. Chemarea la judecată se făcea uneori chiar de către părţi, alteori de către 
căpetenie. Dintre mijloacele de cercetare se pot enumera cazna, jurământul, ordalia( 
judecarea prin băutură sau prin otrăvire), mărturia, cercetarea la faţa locului, etc. Înainte 
de pronunţarea sentinţei avea loc o consfătuire secretă a tribului la care luau hotărâri 
prin majoritate de voturi. Judecata se întemeia mai ales pe împăcarea părților, iar pentru 
preîntâmpinarea răzbunării se hotăra de obicei plata unei răscumpărări. 

În concluzie, în societatea primitivă exista o legătură foarte strânsă între modul de 
organizare socială, proprietatea asupra pământului şi formele de organizare ale 
economiei. Normele de drept aveau menirea a reglementa: 

- proprietatea colectivă a grupului local asupra pământului; 

- locul şi rolul important al membrilor în colectivitate; 


- asigurarea hranei tuturor membrilor colectivități; 
- asigurarea unor condiţii optime interne şi externe de existenţă a tribului. 

Aşa după cum subliniază profesorul universitar dr. docent Vladimir Hanga, în 
“Istoria dreptului românesc, Drept cutumiar“: “paralel cu apariţia şi consolidarea 
statului are loc procesul de formare şi dezvoltare cutumiară a instituţiilor juridice, 
deoarece cutuma a constituit prima şi cea mai importantă formă de manifestare a 
regulilor de drept“. 

e Structura aparatului de stat în vremea lui Burebista se prezenta astfel: 
Rege ( chenar-dreptunghi- tot tabelul) 


vicerege 
consiliu 
dregători civili dregători militari cler 
strângători cavaleri judecători 
impozite căpetenii 


obşti vicinale 


Informaţiile sumare privitoare la societatea şi statul dac nu permit cunoaşterea în 
amănunţime a instituţiilor juridice şi normelor de drept ale geto-dacilor. 

Mai bine cunoscute pe baza informaţiilor documentare sunt: 

- dreptul penal şi procedura de judecata; 

- regimul persoanelor şi familia, 

- regimul bunurilor şi obligaţiilor, 

- constituirea sistemului de relaţii externe. 

a)Dreptul penal şi procedura de judecată 

Organizarea instanţelor judecătoreşti şi procedura de judecată reflectă împletirea 
activităţii de stat cu cea juridică şi religioasă, fapt ce constituie o caracteristică 
fundamentală a sistemului juridic geto-dac. Începând cu Zamolxe-zeu suprem dar şi 
mare conducător şi judecător al dacilor, numeroase alte personalităţi ale vieţii politice 
dacice au cumulat şi alte funcții alături de funcția supremă în stat. Deci regii geto-daci, 
în calitate de conducători ai statului erau şefii supremi ai justiţiei, împletind activitatea 
lor politică şi juridică cu cea religioasă. 

b)Proprietatea la geto-daci. Principala formă de proprietate geto-dacică a 
constituit-o proprietatea imobiliară (proprietatea asupra pământului). În cadrul obştii 
săteşti sau vicinale exista proprietate comună (sătească) asupra terenurilor arabile, a 
păşunilor, a pădurilor, apelor, etc. Şi proprietatea privată a individului sau familiei sale 
(casa, terenul înconjurător casei, bunurile personale, etc.). 

Trecerea spre proprietatea privată asupra pământului cunoaşte o fază 
intermediară în care, deşi terenul continuă să rămână proprietate colectivă, se împarte 
periodic între membrii obştii, fiecare lucrând parcele ce-i reveneau prin împărţire şi 
însuşindu-şi roadele muncii sale. 

Constantin Daicoviciu conchide că în ce priveşte casa, ograda, uneltele de 
muncă, cirezile şi turmele de animale, acestea au fost private. Concluzia este desprinsă 
din rezultatele săpăturile arheologice de pe teritoriul ţării noastre (a se vedea “Istoria 
românilor“ Compendiu, pag.42). 

e) Capacitatea juridică a persoanelor. 

Din informaţiile pe care le deţinem de la autori antici, este cert că societatea 
geto-dacă era diferențiată în materie de capacitate juridică. 

Iordanes în “Getica“ afirmă că “cei mai aleşi dintre geţi au fost mai întâi numiţi 
tarabostes, apoi pileati, dintre aceştia se alegeau regii şi preoţii“. 


Dio Casius precizează că “Decebal trimise chiar mai înainte de a fi învins o solie 
la Traian , nu din comati, ca mai înainte, ci dintre cei mai de vază pileati“. 

Cât priveşte situaţia sclavilor, deşi aceasta nu s-a manifestat în forme clasice, 
este cert că ea a existat. Strabon în “Geografia“, crede că sclavilor în lumea geto-dacă li 
se spunea Daoi. Aşadar, nobililor (tarabostes sau pileati) le era asigurată o deplină 
capacitate juridică, putând deveni chiar regi şi preoţi, iar populaţia de rând (comati sau 
capilati) avea o capacitate juridică mai restrânsă. Cât priveşte pe sclavi, aceştia erau 
excluşi de la drepturile civile şi politice, deşi sclavia avea un caracter patriarhal. 

d) Familia la geto-daci. Şi în această materie informaţiile pe care le avem 
sunt contradictorii. Dacă ar fi să-l credem pe Strabon în “Geografia“, care făcând 
trimitere la Meneandru, firmă că “toţi tracii, dar dintre toţi mai cu seamă noi, geții, nu 
prea suntem cumpătaţi ... chiar dintre noi nimeni nu se însoară decât cu 10 sau 11 femei, 
ba chiar cu 12 sau mai multe“, atunci familia la geto-daci era poligamă. 

Heraclides Ponticus în “De rebus publicus“, spune că “fiecare trac ia 3 sau 4, ba 
unii chiar şi 30 de neveste şi se folosesc de ele ca slujnice“. Tulis Solinus afirmă “că la 
traci, bărbaţii se laudă cu numărul nevestelor şi socotesc ca o cinste căsătoria cu mai 
multe femei“. 

Aceste observaţii nu pot fi absolutizate, deoarece nici Horaţiu şi nici Ovidiu, 
care cunoşteau bine societatea geto-dacică, nu au semnalat nimic despre o eventuală 
poligamie a familiei geto-dace. Dimpotrivă, Columna lui Traian redând scene din viaţa 
geto-dacilor este un argument în favoarea monogamiei, deoarece dacul este însoţit de o 
singură femeie. 

În acest context probator, nu putem concluziona altfel, decât că în evoluţia 
instituţiei căsătoriei, s-au cunoscut ambele forme: pentru cetăţenii înstăriți practicându- 
se poligamia, iar pentru cei de rând monogamia, fiind exclusă poligamia. În sprijinul 
acestei concluzii ne ajută foarte mult Herodot, care firmă că “tracii cumpărau neveste de 
la părinţi cu mulți bani“. Aşadar, poligamia era accesibilă numai cetăţenilor înstăriți. 
Soţia se afla sub autoritatea şi puterea bărbatului, putând fi pedepsită chiar cu moartea 
de către bărbat pentru infidelitate. 

Există unele informaţii privitoare la formele căsătoriei. La încheierea căsătoriei , 
soţia primea zestre-deci exista instituţia dotei. De altfel, cuvântul "zestre” păstrat în 
limba română până astăzi este de origine geto-dacă. 

Pomponius Mela, istoric şi geograf roman de origine spaniolă care a scris o 
geografie a lumii intitulată “ Aşezarea lumii“ şi în care sunt date şi informaţii geografice 
şi etnografice privitoare la popoarele de pe ţărmul Mării Negre, face unele precizări în 
legătură cu constituirea căsătoriei geto-dacice. El afirmă că potrivit obiceiului, fetele 
geto-dace erau vândute şi respectiv, cumpărate la licitaţie publică, “preţul variind în 
funcţie de cinstea şi frumuseţea acestora“, iar în situaţia că nu erau cumpărate, trebuiau 
să îşi cumpere soţul. Acest obicei s-a păstrat până în zilele noastre, ceea ce ne facem să 
credem că afirmaţiile geografului sunt adevărate, pentru că şi astăzi la “târgul de fete“ 
de pe Muntele Găina, astfel de practici mai sunt prezente. 

Descendenţa copiilor s-a stabilit în primul rând după tată, familia fiind 
patriliniară şi patrilocală. 

Concluzii: 

Cucerirea romană a întrerupt evoluţia firească a poporului dac, a civilizaţiei, şi a 
statului său în momentul în care se afla la periferia lumii clasice, întreaga sa dezvoltare 
urmând calea bătătorită de statele antichităţii clasice. Odată cu distrugerea sistemului 
politic geto-dac s-a întrerupt dezvoltarea firească a instituţiilor juridice şi a dreptului 
geto-dac , ele urmând un nou curs „... dacă civilizaţia dacilor, mai puţin evoluată, a fost 
înfrântă şi distrusă în ciocnirea militară cu civilizația Romei, caracterul ei clasic a 


trebuit să joace un rol de seamă în înlesnirea romanizării populaţiei autohtone”.( C. 
Daicoviciu, Dacia de la Burebista la cucerirea romană, Cluj, 1972, p. 341) 


REZUMAT: 
I. Organizarea politică a geto-dacilor: 
1.Istoricii antici despre geto-daci,. 
2.Democraţia militară la geto-dac şi însemnătatea lui Dromihete;. 
3. Constituirea, organizarea politică şi esența statului geto-dac; 
4.Organele centrale şi locale; 
5. Organizarea militară; 
II. Norme şi instituţii juridice la geto-daci 
1.Obiceiuri, norme de conduită şi legislaţia statului geto-dac; 
2. Instituţii juridice: 
- dreptul penal şi procedura de judecată; 
- proprietatea, 
- persoanele şi familia; 
- obligaţiile şi contractele; 
- sistemul de relaţii externe. 
3. Izvoarele şi mărturiile antice despre strămoşii poporului român; 


III. DUALISMUL JURIDIC ÎN DACIA-PROVINCIE ROMANĂ 


A.D.Xenopol: “Stăpânirea romană în 
Dacia a fost un izvor de ordine şi propăşire“ 


1.Sistemele de drept din Dacia Romană 
Dreptul roman pe teritoriul Daciei şi izvoarele sale 


Aplicarea dreptului roman în Dacia priveşte acele norme de drept aplicabile 
cetăţenilor romani rezidenţi aici, peregrinilor din această provincie, precum şi aşa 
numitul ,, Jus gentium” ce reglementa raporturile dintre cetăţeni şi peregrini. 

Ca izvoare de drept, prioritate au cetăţenii romani rezidenţi - normele dreptului 
aplicabile pe întreg teritoriul imperiului, iar pentru celelalte categorii de locuitori ai 
Daciei - cele mai importante izvoare de drept erau constituţiile imperiale şi edictele 
guvernatorilor. 

Edictele guvernatorilor constituiau o modalitate de aplicare a normelor juridice 
romane în condiţiile adaptării lor la necesităţile locale şi imediate. Edictul avea două 
părți: 

a) dispoziţiile referitoare la dreptul roman aplicabil cetăţenilor romani 
rezidenţi în provincie; 

b) edictul provincial( norme de drept local) 

Constituţiile imperiale puteau fi: 

a) edicte imperiale; 

b) mandate. 

Cu toate că organizarea Daciei s-a făcut sub formă tipică de provincie romană, 
totuşi dreptul roman s-a aplicat în mod diferențiat, concomitent cu dreptul autohton 
(existent anterior cuceririi romane) şi cu ius gentium (care poate fi considerat o ramură 
a dreptului roman). 


Alături de dreptul roman, se mai aplica în provincie şi dreptul local, geto-dacic, 
folosit concomitent cu normele sale ce nu veneau în contradicţie cu normele de drept 
romane. Constituţia din anul 224 preciza necesitatea respectării în aşezările urbane 
provinciale a obiceiurilor locale, cu condiţia de a nu contraveni dispoziţiilor de ordine 
publică romană. 

Diferenţierea s-a făcut în raport cu statutul juridic al locuitorilor din provincie, 
majoritatea lor fiind totuşi, băştinaşii, cu toată colonizarea făcută "ex toto orge romano” 
(din tot imperiul). 

Dreptul roman s-a aplicat în raporturile dintre cetăţenii, în mare parte însă, s-au 
elaborat norme juridice noi prin edictele guvernatorilor din provincie, care statuau 
condiţiile în care va fi condusă provincia, evident ţinându-se seama de constituţiile 
imperiale valabile pentru întreg imperiul şi de mandatele imperiale, în care se precizau 
instrucțiuni pentru guvernatorii provinciali. 

În raporturile dintre băştinaşi, s-a aplicat dreptul autohton (cutuma locală) şi nici 
nu se putea altfel, întrucât romanii, tratau diferențiat populaţia, în funcţie de cetăţenie şi 
statut juridic. 

Capacitatea juridică a persoanelor 

Înainte de edictul împăratului Caracalla, locuitorii liberi din Dacia erau împărţiţi 
în trei categorii: 

a) cetăţenii romani; 

b) latinii, 

c) peregrinii. 

a) Cetăţenii romani locuiau în majoritate la oraşe, se bucurau de aceleaşi 
drepturi ca şi cetăţenii rezidenţi din Roma. Dacă colonia în care trăiau căpătase ius 
italicum ( teritoriul primise calitatea de sol roman) atunci cetăţenii acestor colonii aveau 
şi în materie imobiliară dreptul de proprietate romană. 

b)Latinii reprezentau majoritatea populaţiei colonizate în Dacia. Beneficiau de 
dreptul latin, aveau aceleaşi drepturi patrimoniale ca şi romanii( jus comercii).Nu se 
bucurau de jus conubi - dreptul de a se căsători după legile romane - şi nu aveau 
drepturi politice. Prin statutul lor de "latinitate", având un fel de cetăţenie romană 
inferioară, aveau o poziţie intermediară între cetăţenii romani şi peregrini 

c)Peregrinii constituiau marea masă a populaţiei libere. Situaţia lor era 
reglementată prin legea de organizare a provinciei( lex Provinciae) şi prin edictele 
guvernatorilor. 

Erau două categorii de peregrini: 

- peregrini obişnuiţi; 
- peregrini dediticii. 
Familia şi căsătoria 

Pentru cetăţenii romani stabiliți în Dacia-romană se aplicau regulile dreptului 
roman. Ne mulţumim aici a preciza doar că, în epoca clasică, familia romană, având 
baze patriarhale se axa în jurul puterii lui pater familias, ea neevocând ideea de 
descendență strictă prin procreere, ci aceea de pater manus care se exercită asupra 
întregii familii născută nu numai prin căsătorie, ci şi prin rudenie pe cale bărbătească 
(familia agnatică sau civilă). Ulterior, odată cu diminuarea puterii lui pater familias, în 
locul rudeniei agnatice, se impune definitiv rudenia de sânge (cognatio) atât pe linie 
masculină, cât şi pe linie feminină. Încă din anul 118, pe timpul lui Hadrian se 
recunoaşte dreptul de moştenire între mamă şi copil. Cât priveşte căsătoria, dacă la 
început a fost cunoscută doar căsătoria sine manu, ulterior, după războaiele punice, s-a 
impus şi căsătoria cum manu (fără putere părintească) soția păstrându-şi legăturile de 


rudenie cu vechea familie, singura condiţie a încheierii ei fiind afectatio matrimonii 
(dorinţa de a se căsători) şi honor matrimonii (convieţuirea matrimonială). 

Raportat la dreptul roman, peregrinii obişnuiţi, neavând de principiu ius conubi, 
nu puteau să încheie o căsătorie. Puteau însă să se căsătorească potrivit dreptului lor 
autohton (secundum lege moresque peregrinorum), fără însă a produce efecte sub 
aspectul legislaţiei romane. Şi aceasta numai dacă nu făceau parte din categoria 
peregrinilor deditici, pentru că acestora, le era permis să se căsătorească numai după 
dreptul popoarelor (ius gentium). 

O căsătorie romană se putea realiza şi între un cetăţean roman şi o peregrină, dar 
numai dacă aceasta primise ius conubi, în caz contrar, căsătoria nu era recunoscută, iar 
copii nu primeau cetăţenie romană, neintrând sub puterea părintească în sensul legii 
romane. Aşadar, copiii urmau situaţia juridică a mamei peregrine. Aceeaşi situaţie era şi 
în cazul unei femei latine. 


Proprietatea 

În ceea ce priveşte regimul juridic al proprietăţii, peregrinii din Dacia nu puteau 
avea o proprietate decât dacă aveau jus comercii. Ca mijloace de dobândire a 
proprietăţii de către peregrini se utiliza ocupaţiunea şi tradiţiunea. Proprietatea peregrină 
era insuficient apărată în cazul în care ea provenea de la o persoană ce nu avea calitatea 
de proprietar. 

Interesul fundamental pentru cucerirea Daciei de către romani a fost cel 
economic, care se manifesta în principal prin instituţia proprietăţii. Dreptul de 
proprietate, în toată deplinătatea lui, se ilustrează prin cele trei atribute: ius utendi 
(dreptul de a folosi), ius fruendi (de a culege fructe) şi ius abutendi (dreptul de a 
dispune). 

Întreaga Dacie cucerită a devenit proprietatea deplină a împăratului (dominium), 
transformată în ager publicus, ca toate provinciile ocupate în acelaşi mod (a avut loc o 
confiscare efectivă a teritoriilor ocupate). 

Obligaţiile 

Obligaţia este definită ca un raport juridic, în care o parte numită creditor poate 
să ceară altei persoane numită debitor, să dea, să facă sau să nu facă ceva, sub 
sancţiunea constrângerii statale. 

Iustinian, în manualul său "Instituții", dând definiţia obligaţiei, ca o legătură 
juridică, subliniază posibilitatea constrângerii în vederea executării ei. Studiul 
obligațiilor din perioada dualismului juridic din Dacia-romană, este deosebit de 
important din mai multe puncte de vedere: 

În minele de aur de lângă Alburus Maior (astăzi Roşia Montană) au fost 
descoperite un număr de 25 tăblițe, cunoscute în istoria dreptului românesc sub numele 
de "tăbliţele cerate" (au fost descoperite între anii 1786-1855). În realitate, tăbliţele sunt 
din lemn de brad, fiecare dintre ele având în componenţă câte trei bucăţi de brad, legate 
între ele. Faţa şi dosul tripticelor nu au nimic scris pe ele, fiind ca şi coperţile exterioare 
ale unei cărți. Tăbliţa în totalitatea ei apare ca o carte cu patru file scrise. Cele patru feţe 
au fost scobite şi în locul materialului lemnos s-a turnat ceară, astfel încât pe suprafaţa 
cerată să se poată scrie. Scrierea este într-o limbă latină vulgară. 

Este foarte interesant şi următorul aspect: textul documentar (textul ca atare) este 
scris de fapt de două ori pe aceste tăblițe. Primul text este scrie pe paginile a doua şi a 
treia care erau legate între ele cu un fir, lipit pe pagina a patra, peste care se puneau 
sigiliile martorilor şi uneori ale garanţilor. Următoarea pagină era împărţită în două prin 
sigiliile martorilor şi ale garanţilor. În partea stângă a paginii, deci în stânga sigiliilor, se 


relua textul şi continua pe pagina a patra. În partea dreaptă a paginii a patra, erau scrise 
numele martorilor şi ale garanţilor. Aşadar, textul putea fi citit numai de pe paginile trei 
şi ptru care erau sigilate şi numai în caz de litigiu se rupea firul ce făcea legătura cu 
sigiliile. Din cele 25 de tăblițe cerate descoperite, 14 au valoare documentară, textul 
putând fi inteligibil. Savantul german Th.Mommsen a fost primul care a făcut o 
interpretare a tripticelor precizate. Din cele 14 însă, pentru istoria dreptului o valoare 
semnificativă au doar 12, deoarece una se referă la un cortegiu funerar, iar alta este de 
fapt un registru de venituri şi cheltuieli al unei societăți ce a organizat un banchet. Din 
cele 12 tăblițe patru fac obiectul contractului de vânzare-cumpărare. 
Concluzii: 

Se poate concluziona că în provincia Dacia Dreptul roman clasic s-a aplicat într-o 
formă adaptată nevoilor practice cotidiene, atât în raporturile dintre cetăţenii 
romani, cât şi în raporturile dintre aceştia şi peregrini, abaterile apărute derivând 
din condiţiile concrete de existenţă a provinciei Dacia. Evident, forma de drept 
roman a fost o formă superioară de drept faţă de cel practicat de daco-geţi peste 
care s-a suprapus. De aceea el va constitui principalul izvor al dreptului românesc, 
păstrând şi unele tradiţii anterioare ale dreptului dacic. 


REZUMAT: 
Oranizarea de stat şi dreptul în Dacia, provincie romană: 
1.Cauzele şi consecințele ocupării Daciei de către romani; 
2. Organizarea administrativă a provinciei Dacia: 
- Organele centrale ale provinciei; 
- Organizarea fiscală; 
- Organizarea armatei; 
- Organizarea oraşelor şi organele de conducere ale acestora; 
- Organizarea locală; 
3. Dreptul în Dacia romană: 
- Izvoarele dreptului; 
- Instituţii juridice: 
- persoanele, căsătoria şi succesiunea; 
- forme de proprietate; 
- obligaţii şi contracte; 
- tăblițele cerate( tripticele). 


IV. APARIȚIA ŞI FORMAREA DREPTULUI ROMÂNESC 


Influențele creştinismului asupra dreptului cutumiar românesc 

În măsura în care cultura noastă, a românilor, “s-a ivit prin conjuncţia 
vitalismului dacic cu nevoia romană de claritate, o conjuncţie a etosului şi a logosului“ 
(Adrian Dinu Raciev - Vocaţia sintezei. Eseuri asupra spiritualității româneşti. Ed. 
Facla, 1958, pag.5), liantul conjunctivităţii acestora a fost spiritualitatea creştinismului. 
Aşadar, în întemeierea ctitoritoare a normativităţii vicinale, cât şi a dreptului cutumiar 
românesc clădit pe fundalul acestei normativităţi, preceptele creştine sunt aşezate 
înăuntrul acesteia, fibrele sale sunt stâlpii normativităţii, preceptele creştine sunt aşezate 
înlăuntrul acesteia, fibrele sale sunt stâlpii de temelie ale acestei construcţii, ale 
spiritualităţii românești. 

În interioritatea intimă a dreptului cutumiar românesc trebuie căutate şi 
evidenţiate preceptele creştine. În consecinţă, în opinia noastră a vorbi doar despre 
influenţele creştinismului asupra dreptului cutumiar românesc este prea puţin spus. De 


aceea, sensul trebuie direcționat spre înlăuntrul fenomenului juridic românesc, spre 
esenţa sa. Fundalul daco-roman, cu primatul unuia sau a altuia dintre elementele noii 
mixturi juridice evidenţiate cu prisosinţă şi în contradictoriu, de spiritualităţi de excepţie 
ale culturii româneşti de-a lungul vremurilor (lon Nădejde, Nicolae Iorga, G.Fotino, pe 
de o parte, B.P.Haşdeu, Tocilescu sau Pârvan, pe de altă parte, spre a enumera pe câţiva 
dintre aceşti titani), în materia dreptului cutumiar românesc, care este în afara oricărei 
discuţii, o “evanghelie a adevărului“ aşează preceptele creştine la fundamentarea 
principalelor instituţii de drept. 

1. Dispariţia oricărei urme de poligamie în cadrul familiei daco-romane şi 
româneşti, încheierea acesteia potrivit canoanelor bisericii, este o dovadă certă a 
elementului creştin la fundamentarea căsătoriei şi familiei. 

2. Spiritul de solidaritate la nivelul obştii şi păstrarea îndelungată a primatului 
dreptului de proprietate devălmaşă este strâns legat de preceptele creştine, chiar dacă 
proprietatea devălmaşă a existat şi anterior creştinismului. 

3. Procedura de judecată, sistemul probator în mod deosebit, sunt strict înrâurite 
de preceptele şi credinţa creştină. 

4. De la înscăunarea domnitorului şi legitimitatea de necontat a acestuia, ca 
provenind de la divinitate, până la exercitarea prerogativelor sale absolute şi respectarea 
conştientă a poruncilor sale în rândul maselor, preceptele creştine au fundamentat 
întreaga instituţie fundamentală şi centrală a dreptului românesc. 

5. În existenţa statelor româneşti, biserica a fost reazem de nădejde al statelor, 
iar statele au organizat biserica pentru a le servi interesele. A existat o împreunare 
fundamentală între aceste două instituţii de importanţă vitală pentru poporul român. 


REZUMAT: 
Organizarea social-politică a comunităţilor daco-romane după părăsirea Daciei de către 
autorităţile romane: 
1. Retragerea autorităţilor şi legiunilor romane din Dacia şi consecinţele acesteia: 
2.Continuitatea daco-romană în ţinutul carpato-danubiano-pontic; 
3.Rolul şi însemnătatea romanilor în formarea poporului român; 
4.Reorganizarea administrativă; 
5.Obştea sătească teritorială, trăsăturile ei caracteristice şi normele sale de conduită; 
6.Apariţia, răsdpândirea şi consecinţele creştinismului, 
7.Migraţiile şi consecinţele acestora. 


V. FORMAREA STATELOR ROMÂNEŞTI INDEPENDENTE. 
SISTEMUL NORMATIV VICINAL (NORMATIVITATEA VICINALĂ) 


Organizată în obşti teritoriale vicinale sau săteşti, populaţia autohtonă, romanizată în 
plin proces de formare al poporului şi al limbii române şi-a fundamentat existenţa 
socială pe un sistem normativ elementar. La baza lui, în lipsa unei autorităţi statale care 
să edicteze norme juridice şi să asigure aplicarea lor, a stat obiceiul juridic (cutuma), 
format din vechile norme geto-dacice şi din normele dreptului roman provincial (dreptul 
roman vulgar). În privinţa genezei suprastructurii juridice a comunităţilor vicinale 
româneşti s-au purtat multe controverse în literatura de specialitate, născându-se 
adevărate teorii cu privire la această problemă, de altfel foarte importantă: teoria originii 
trace a dreptului cutumiar românesc, teoria originii latine şi teoria originii daco-romane 
a dreptului cutumiar românesc. 
A. Teoria originii trace a dreptului cutumiar românesc 


B. Teoria originii latine a dreptului cutumiar românesc 

C. Teoria originii daco-romane, a dreptului cutumiar românesc 
REZUMAT: 

Formarea statelor românești independente: 

1.Consideraţii generale; 

2.Voievodatul Transilvaniei; 

3 Întemeierea Moldovei; 

4.Constituirea statului centralizat şi independent Țara Românească; 
5. Formarea statului Dobrogea; 

6.Sistemul normativ vicinal; 

7.Principalele instituţii juridice. 


VI. LEGEA ȚĂRII (US VALACHICUM) 


Conceptul de lege şi dreptate 

Existenţa obştilor în cadrul ţărilor a determinat şi menţinerea normelor 
tradiționale după care ele funcționau, întărite prin autoritatea aparatului politic, acestea 
devenind în timp norme juridice. Ele au fost completate cu norme juridice noi. 
Constantin Noica preciza că aceste norme au fost denumite de români ”lege” cu 
înţelesul de norme nescrise, provenind din latinescul „re-ligio”, 

Adică a lega pe dinăuntru, prin credinţă şi conştiinţă, ceea ce la romani era „mos” 
obicei).Această caracteristică a ,„ legii româneşti” s-a format în timpul îndelungat în care 
normele formate în cadrul obştei sătești au fost respectate datorită consensului unanim 
din cadrul colectivităţii. 

La romani lex însemna numai lege scrisă, întrucât deriva de la latinescul 
„legere”( a citi). Ea era impusă printr-o constrângere exterioară colectivităţii, aceea a 
aparatului politic. 

Legea scrisă a început să fie numită lege, odată cu apariţia pravilelor-coduri de 
lege scris apărute începând cu sec.XVII, când românii a trebuit să deosebească dreptul 
nescis de cel scris, a cărei denumire a fost de: obicei. 

Un alt sens pe care îl are legea la români este acela de credinţă religioasă, 
creştină, ortodoxă. Legea creştină a influienţat conţinutul moral al conştiinţei 
românilor încă din perioada etnogenezei.Astfel, când au apărut legile bisericeşti- 
nomocanoanele, românii le-au denumit: „legea dumnezeiască” sau „legea lui 
Dumnezeu”. 

Noţiunea de , dreptate” era unită cu cea de „, lege”.Un decret din anul 1094 al 
împăratului Alexios I al Bizanțului , în legătură cu unii valahi din sudul Dunării, ca 
pentru plata datorată în schimbul păşunilor folosite de tuermele lor, să fie judecați” după 
lege şi dreptate”, formulă des întâlnită în actele judecății domneşti în feudalismul 
dezvoltat. 

Această formulă are o veche tradiţie în practica judiciară a poporului român. 
Conceptul roman , ars boni et equi”( binele şi dreptatea), are în vedere binele social şi 
apărarea valorilor sociale principale ale echităţii. 

Instituţia „oamenilor buni şi bătrâni” a fost păstrată şi cultivată la români având 
aceeaşi concepţie cu privire la binele social.” Oamenii buni şi bătrâni” erau aceea care 
prin comportamentul lor dovedeau calitățile corespunzătoare şi de aceea erau chemaţi să 
judece conduita şi faptele semenilor. Astfel, în concepţia românească, dreptatea 
înseamnă şi echitate. Conştiinţa juridică a timpului cuprindea pe lângă moştenirea daco- 
romană şi unele principii rezultat al influienţei bizantine şi moralei creştine. 


Caracteristicile lui IUS VALACHORUM (LEGEA ȚĂRII) 

A. Unitar din punct de vedere geografic (geografie juridică populară, unică) este 
comun tuturor românilor, relevându-se astfel unicitatea juridică. Spre deosebire de 
popoarele germanice sau chiar de poporul francez, unde în partea de nord este de esenţă 
germanică, iar la sud puternic romanizat. 

B. Este unitar din punct de vedere social: 

- nu a existat în trecutul nostru un drept țărănesc, de caracter colectivist şi un 
drept nou de caracter individualist. A ieşit din devălmăşie cine a putut. 

C. Este în principal un drept de caracter rural, un drept agrar al oamenilor legaţi 
de pământ, de hotar, de moşie. 

“ Hotărârea“ provine de la “hotar“, ceea ce dovedeşte că cele mai multe procese 
se rezumau la fixarea hotarelor. De aici prin extensiune, deciziunile se numesc hotărâri 
(judecătoreşti, politice etc.) iar “Moşia“, etimologic, provine de la proprietatea 
moştenită de la moş. 

D. Este complet şi complex, reuşind să reglementeze după cum am precizat deja, 
principalele relaţii sociale statornicite la nivelul societăţii. Dreptul obişnuielnic era 
format dintr-un sistem de norme de conduită şi convieţuire socială, cuprinzând atât 
norme de drept public, privind organizarea societăţii şi conducerea acesteia în general, 
cât şi norme de drept privat, privind proprietatea, moştenirea, familia etc. (Problemele 
particulare ale oamenilor). 

E. A fost elastic şi receptiv la nevoile realităţi ale vremii economico-sociale, 
chiar dacă obştea continuă să-şi păstreze dreptul ei superior de proprietate (proprietate 
devălmaşă); se nasc instituţii noi privind posibilitatea de ieşire din indiviziune prin 
respectarea dreptului de protimisis (Preferinţa de cumpărare-răscumpărare). Statutul 
juridic al persoanelor se diferenţiază în funcţie de avere; justiţia se oficializează ca 
urmare a dezvoltării statelor feudale româneşti. Dar “arhaismele juridice“ româneşti se 
regăsesc şi în noile reglementări, născute după apariţia statului. 

F.Originalitatea vechiului drept românesc rezultă din modul de viaţă al 
strămoşilor noştri, organizaţi în obşti teritoriale în formaţiuni politice cu caracter 
prestatal. Originalitatea obştii, a enezatului, voievodatului, a ţărilor, constituie începutul 
dreptului public al ţărilor române.Cu privire la acest aspect, Nicolae Iorga arăta: ”....S-ar 
putea spune că, din trunchi, s-a scurs sevajuridică, astfel cum se scurge răşina dintr-un 
brad care puţin câte puţina ajuns sî capete forme stabile tocmai de aceea acest drept 
popular n-a rămas niciodată fără perspective de noi dezvoltări.” 

G. Rezistenţa şi trăinicia obiceiului pământului este asemenea celorlalte instituţii 
politico-juridice româneşti, cnezate, voievodate, scaune. Adaptabilitatea normelor 
juridice obişnuielnice “din mers“, evoluţia şi transformările din societate, pe de o parte, 
iar pe de altă parte, dovedindu-şi utilitatea, multe din normele obiceiului pământului au 
fost recunoscute şi aplicate împreună cu normele noi, cu “legile noi“. În condiţiile 
apariţiei unor contradicții mari între vechile norme, anterioare şi legile noi, fie ele şi 
indigene, dar mai ales cele din “import“, lupta a fost câştigată de vechiul drept. 
Concluzia este valabilă şi în zilele noastre, dacă schimbăm termenii problemei, 
raportându-ne la legislaţia din import. 

Aşa după cum poporul român s-a format, dezvoltat şi a continuat să dăinuiască 
peste veacuri cu toate greutăţile interne şi vicisitudinile vremii şi viaţa lui juridică, 
normele şi instituţiile de drept, izvorâte din necesităţile interne, au continuat să conducă 
întreaga viață socială românească, după echetate şi dreptate. 


Români au luptat în decursul istoriei şi au sacrificat totul pentru a obţine 
dreptate, pentru a păstra ce i se cuvenea, pământul pe care s-a născut şi pentru care s-au 
sacrificat strămoşii lor pentru a-l apăra şi transmite peste veacuri generaţiilor viitoare. 

REZUMAT: 

1.Procesul apariţiei formațiunilor politice prestatale, cnezatele şi voievodatele 
(ţările); 

2.Formarea dreptului românesc nescris ( Legea ţării); 

3. Trăsăturile caracteristice dreptului românesc nescris; 

4.Conceptul de lege; 

5. Noţiunea de dreptate; 

6.Schimbări ale vechilor norme şi dezvoltarea normelor juridice; 

7. Jus valahicum. 


B)DREPTUL FEUDAL 
VII. INSTITUŢIA DOMNIEI 


Domnia-instituţie centrală a dreptului cutumiar românesc 

Gruparea formațiunilor prestatale în diferite ţări feudale unitare sub aspect 
politic şi juridic s-a realizat în jurul voievodului întemeietor, care a devenit voievod şi a 
luat titlu de domn. 

În limba slavă, voievod înseamnă conducător de oaste, dar pentru că funcţia 
implică mult mai multe aspecte decât cele reliefate de sintagma “de mare voievod“, s-a 
impus conceptul de “domn“, provenit din limba latină, care însemna stăpân al ţării, în 
detrimentul celui de voievod, deşi acesta din urmă era puternic împământenit în 
spiritualitatea noastră. Drept dovadă este că în Transilvania el s-a păstrat încă multă 
vreme, deşi regii maghiari au încercat să impună pe cel de principe, iar domnii au 
continuat să-şi spună multă vreme tot voievozi şi după constituirea Țărilor Române. 
Prin complexitatea sa, prin importanţa sa, domnia este instituţia centrală a dreptului 
cutumiar. 

Domnia este o instituţia originală şi autohtonă, atribute ce derivă din procesul 
natural şi unic de formare al statelor feudale româneşti. Instituţionalizarea puterii 
politice în Ţările Române, adică formarea statelor feudale româneşti, a fost ataşată mai 
întâi unor personalităţi de circumstanţă care aveau la început doar legitimitate obştească 
şi nicidecum un aparat care să le supravieţuiască. Aşadar, puterea politică 
insituţionalizată - nucleul politic statal - nu s-a disociat de persoana guvernanţilor. Statul 
în sine se confundă la început cu persoana domnitorului. 

Ulterior, o dată cu consolidarea statelor, puterea politică s-a instituţionalizat 
obiectiv, aparte de persoana domnitorului, disociindu-se de persoana sa pentru a se 
ataşa definitiv unei entităţi care îi serveşte drept suport, adică unui aparat statal. În noile 
condiţii, guvernanţii, în special domnitorii, sfatul domnesc şi ceilalți conducători nu 
sunt decât depozitarii provizorii, agenţi de exerciţiu ai competenţelor. 

Aşadar, în afară de persoana domnitorului şi a apropiaților săi, a apărut un aparat 
care le supravieţuieşte. Acest aparat, care în realitate desemnează statul ca atare, îşi are 
drept centru de greutate - domnia. De aceea, am desemnat domnia drept instituţie 
fundamentală şi centrală a dreptului cutumiar românesc. 

Nu putem nega, deşi am subliniat originalitatea şi autonomia sa, impactul 
influențelor bizantine asupra instituţiei ca atare. Născându-se un popor creştin, având 
mitropolii încă din 1359 şi, respectiv, 1401, influenţele centrului Bisericii Ortodoxe care 


era la Constantinopole, nu pot fi negate şi îi va da lui Nicolae Alexandru ( fapt ce se va 
petrece similar şi în Moldova) legitimizarea Bizanțului, el fiind recunoscut Domn 
autocrat, adică „ singur stăpân”, independent.Totodată, termenul de Domn are o 
profundă semnificaţie religioasă, Voievodul-Domn fiind modelul pământean al lui 
Dumnezeu. Astfel, sorgintea puterii era considerată ca fiind Dumnezeiască. Majoritatea 
covârşitoare a domnilor utilizează în titulatura lor formula “din mila lui Dumnezeu“. De 
aici, venerarea deplină din partea poporului. 

Învestitura bisericească se realizează concomitent cu cea laică, domnitorul fiind 
uns de patriarhul Constantinopolului şi de mitropolitul ţării. Domnul presta jurământ pe 
evanghelie la începutul domniei. Aşa, de exemplu, Vlaicu Vodă folosea următoarea 
formulă domnească: “Eu, cel întru Hristos Dumnezeu, bine credinciosul, Voievod 
Vladislav cu mila lui Dumnezeu, Domn a toată Ungro-Vlahia“. 

La înscăunare, domnul se încorona. Spre finele secolului al XVI-lea coroana a 
fost înlocuită cu cuca (termen din limba turcă - căciulă înaltă împodobită cu pene de 
struț). 

Caracteristicile domniei 

a) În Ţările Române domnia a fost absolutistă. Domnul a fost stăpânitor, lipsit de 
un organ de control, însă aşa cum afirma istoricul A.D. Xenopol, nu a fost despotică, 
obiceiul pământului relativizându-i atributul, mărginindu-i potenţele prin sfatul 
domnesc şi adunarea stărilor. 

b) Puterea domnului a fost personală, indivizibilă şi netransmisibilă în 
plenitudinea sa. 

c) Chiar şi în situaţia în care Țările Române au devenit vasale prin omagiile şi 
fidelităţile pe care le prezentau domnilor puterilor mai mari, ele nu au devenit ţări vasale 
de drept; aşadar, vasalitatea era nominală. Vasalitatea s-a purtat asupra persoanei 
domnului şi nu a domniei în general. Acte oficiale privind vreun tratat semnat în acest 
sens nu existau. Unii istorici consideră data stabilirii regimului de vasalitate anul 1462, 
când Vlad Ţepeş a fost înlocuit cu Radu cel Frumos, iar pentru Moldova, anul 1456 
când Petru Aron şi Adunarea Țării acceptau condiţiile impuse de Mahomed al II-lea, 
Cuceritorul. 

În realitate şi strict juridic, păcile negociate s-au concretizat în alianţe inegale, 
Țările Române căpătând, după concepţia dreptului musulman, regimul ţărilor ahd (acest 
regim se referea la teritoriile dușmane ce urmau să fie atacate în vederea instaurării 
regimului musulman, adică urmau a fi conduse de emiri musulmani). Aşadar, regimul 
juridic ahd era un regim intermediar, turcii mulţumindu-se cu plata haraciului ca semn 
de supunere a locuitorilor respectivi. Se păstrau principii locali din familiile domnitoare, 
care conduceau forțele armate locale, dar erau obligaţi să colaboreze militar cu turcii. 
Rămâneau însă subiecte de drept internaţional în sensul cel mai exact al sintagmei. 
Acest regim a fost valabil până la instaurarea regimului turco-fanariot (1711 în Moldova 
şi 1716 în Țările Române), care a pus capăt politicii de europenizare, de absolutism 
central ca sinteză originală între bizantism şi gotic, desfăşurată de iluştrii noştri 
domnitori Dimitrie Cantemir, cât şi mai ales de cei din Ţările Române. 


VIII. JUSTIȚIA FEUDALĂ ȘI SARCINILE EI 


Procesul (procedura de judecată) 

Noţiunea de "proces" din limba română provine din latinescul "processus", ce 
desemnează activitatea de înaintare, progres, activitate progresivă. Deşi la început în 
dreptul roman a fost folosit termenul de "judicium", prin intermediul glosatorilor din 
secolul al XII-lea, termenul de processus s-a generalizat, desemnând ceea ce înţelegem 


astăzi prin proces, adică o activitate desfăşurată de organe judiciare, anume desemnate, 
cu participarea părţilor, în conformitate cu legea, în scopul rezolvării pricinilor de natură 
civilă, a identificării, tragerii la răspundere penală şi pedepsire a celor care se fac 
vinovaţi de comiterea unor infracțiuni. 

a) Obiectul procesului 

b) Părţile din proces 

c) Chemarea în judecată 

d) Fixarea termenului de judecată 

e) Citarea părţilor şi a martorilor 

f) Sistemul probator (administrarea probelor) 

g) Martorii 

h) Înscrisurile 

i) Hotărârile instanţei 


IX. INFRACȚIUNI ŞI PEDEPSE ÎN FEUDALISM 


În dreptul penal medieval, infracţiunea era considerată fapta apreciată ca 
periculoasă de către reprezentanţii puterii politice, de aceea, era sancţionată de către 
organele publice cu pedeapsă. Între infracţiune şi pedeapsă, legătura era indisolubilă, 
dreptul penal medieval fiind de orientare socială. 

În general, pedepsele în Dreptul medieval scris se caracterizau prin următoarele 
trăsături: 

a) urmăreau intimidarea; 

b) nu erau limitate prin lege, căci domnul avea să aplice sancţiuni şi "peste 
pravilă"; 

c) cumulul pedepselor era îngăduit; 

d) erau inegale, deoarece pentru aceeaşi faptă puteau varia în raport cu poziţia 
socială a celui vinovat; 

e) cele mai multe pedepse erau lăsate de lege "la voia judecătorului"; 

f) aduceau venituri domnului şi dregătorilor care judecau; 

g) răzbunarea sângelui nu a existat ca pedeapsă legală, dar urme ale "vendetei" 
se întâlnesc în câteva regiuni, îngăduindu-se însă şi răscumpărarea (compoziţia 
voluntară). 

Istoria dreptului românesc, dreptul nostru cutumiar, este o dovadă certă în acest 
sens. Evoluţia reglementărilor penale, în general, poate fi evidenţiată sub 3 mari 
aspecte: 

1. Identificarea unor anumite categorii de fapte care prin esenţa lor sunt 
îndreptate împotriva unor valori umane fundamentale şi de un pericol social sporit prin 
urmările lor, adică care anume fapte sunt considerate infracțiuni; 

2. Problema tragerii la răspundere penală pentru comiterea unor astfel de fapte şi 

3. Pedepsele aplicate pentru comiterea unor astfel de fapte. 

I. INFRACȚIUNI ÎNDREPTATE ÎMPOTRIVA STATULUI ȘI ŞEFULUI 
STATULUI 

1. Înalta trădare, denumită hiclenie, viclenie, vicleşug şi hainie. 

2. Lesmajestatea 
3. Osluhul 
4. Călpuzenia 

II. INFRACȚIUNILE CONTRA VIEŢII 

1. Omorul, "moarte de om" sau "ucidere" 


2. Patricidul 
III INFRACŢIUNI CONTRA PROPRIETĂȚII 
l. Furtul 
2. Tâlhăria 
3. Încălcarea hotarelor 
4. Incendierea caselor şi holdelor, prin "punerea de foc 
IV. INFRACȚIUNI CONTRA INTEGRITĂȚII CORPORALE 
În această categorie intrau rănirile simple cu palma sau cu toiagul, precum, şi 
sluţirile de orice fel. 
V. INFRACȚIUNI ÎMPOTRIVA NORMELOR DE CONVIEŢUIRE SOCIALĂ 
(împotriva moralei) 
1. Răpirea de fată sau de femeie. 
2. Seducţia 
3. Sodomia 
4. Curvia sau desfrânarea. 
5. Incestul 
6. Defăimarea 
VI. INFRACȚIUNI CARE ÎMPIEDICAU ÎNFĂPTUIREA JUSTIŢIEI 
|. Vicleşugul sau înşelăciunea 
2. Neascultarea 
3. Jurământul mincinos, "mărturia strâmbă" sau "limba strâmbă 
4. Vrăjitoria 
VII. INFRACȚIUNILE ÎNDREPTATE ÎMPOTRIVA RELIGIEI 
Dintre acestea menţionăm erezia, apostazia şi ierosilia 
În istoria medievală a poporului român se cunosc două forme de răspundere penală 
colectivă: 
a) răspunderea solidară a obştii; 
b) răspunderea familială. 


X. IDEILE POLITICO-JURIDICE ÎN FEUDALISM 


- Începuturile ştiinţei dreptului 

În ceea ce priveşte ştiinţa dreptului, între cele trei facultăţi ale Universităţii din 
Cluj, înfiinţate în 1581, se număra la sfârşitul secolului al XVI-lea, şi o Facultate de 
drept; alte institute de învățământ superior în care se predau cursuri cu profil juridic s-au 
înfiinţat ulterior la Oradea, Sibiu şi Braşov. În bibliotecile particulare se aflau, de 
asemenea, numeroase cărți de drept, între care predominau cele de drept roman. Dintre 
scrierile juridice originale din această epocă sunt vrednice de menţionat De 
administratione Transylvaniae dialogus a cancelarului W. Kowashsczy, din 1548, 
referitoare la dreptul public şi Syntagma, institutionum iuris a lui loan Baranyzi Decsi 
din 1593 privind dreptul civil; amândouă cărțile urmăreau perfecţionarea sistemului 
juridic al Principatului transilvănean pe calea receptării şi utilizării parțiale a 
conceptelor şi regulilor Dreptului roman. "Cartea românească de învăţătură” din anul 
1646 era prin excelenţă un manual didactic de drept civil şi penal destinat şcolii 
superioare înfiinţată de curând în capitala Moldovei de Vasile Lupu, unde se preda, ca şi 
în universităţile apusene, alături de religie, filosofie, artă, medicină şi dreptul. La 
întocmirea ei după legiuirile agrare bizantine şi tratatul lui Prosper Farinaccius, au lucrat 
cărturarii moldoveni ca Meletie Sirigos, iar opera lor a fost continuată câţiva ani mai 
târziu la Târgovişte de erudiţii şcolii superioare de aici, care au pregătit ediţia munteană 
a "Îndreptării legii", ajutaţi de transilvăneanul Daniile Panoneanul. La unificarea 


legislativă a Țărilor Române la mijlocul secolului al XVII-lea, cu mai bine de două 
secole înaintea celei politice, şi-au adus deci aportul cele mai reprezentative 
personalităţi culturale, iar rodul muncii lor a servit atât ca "învăţătură" şi "îndreptare" 
pentru cei ce-şi însuşeau cunoştinţe juridice, cât şi ca drept pozitiv, până în cele mai 
îndepărtate sate româneşti de unde ni s-au păstrat exemplare cu însemnări şi comentarii, 
ca cele datorate notarului ("notăraş”) Andrei Pop din Hidiş (Podeni, judeţul Cluj) şi a 
diferiților clerici din satele transilvănene. 

Identitatea obiceiurilor juridice, circulația largă a principalelor 
monumente scrise ale dreptului românesc în toate provinciile locuite de români şi 
existenţa unei puternice conştiinţe a unităţii naţionale, promovată de strânsele legături 
economice şi culturale între cele două versanturi ale Carpaţilor şi fundamentate teoretic 
de marii cărturari ai vremii, a făcut ca ideologia politico-juridică să fie unitară pe tot 
cuprinsul pământului românesc şi să constituie un factor activ în acţiunile comune ce 
vor duce, odată cu redeşteptarea naţională, la construirea unui edificiu politico- 
instituţional unic. 

Codificări ale unor norme de drept 

Dezvoltarea economiei, a producţiei de mărfuri şi a schimbului, precum şi 
prefacerile din domeniul relaţiilor sociale, au impus schimbări în domeniul 
suprastructurii, printre care şi în domeniul instituţiilor juridice. Vechile reglementări nu 
mai corespundeau, iar obiceiurile juridice, diversificate, neprecise şi deseori 
necunoscute pe cei chemaţi să le aplice, mai ales când aceştia erau străini, reclamau şi 
acestea noi reglementări pe plan juridic. 

1. Capetele de porunci (1714 Muntenia) 
„ Codul lui Mihai Fotino (1765 Muntenia) 
. Manualul de legi (Pravilniceasca condică) 
. Pandectele lui Toma Carra (1806 Moldova) 
. Sobornicescul hrisov (Moldova 1785) 
. Manualul juridic al lui Andronache Donici (1814 - Moldova) 
. Codul civil al lui Scarlat Calimach (1717 - Moldova) 
. Legiuirea Caragea (1818 - Muntenia) 


OANA P WIN 


C.) DREPTUL MODERN 


XI. REGULAMENTELE ORGANICE ȘI LOCUL LOR ÎN 
ISTORIA DREPTULUI ROMÂNESC 


A. Organizarea centrală, în conformitate cu principiul separării puterilor în stat. 

1. a) Adunarea obştească ordinară. Compunere şi activitate. 

În Valahia, Obişnuita Obştească Adunare se compunea din 42 de membri, iar 
aceea a Moldovei din 35 de membri. În adunări erau membri de drept, datorită 
funcţiunii ce deţineau, mitropoliți şi episcopi. Ceilalţi deputaţi erau aleşi dintre boieri, 
iar corpul electoral era alcătuit numai din boieri, după cum arată art.45 şi art.46 din 
Regulamentul Organic al Valahiei, ca şi art.48 şi 49 din Regulamentul Organic al 
Moldovei. Alegătorii deputaţi de judeţe erau boierii şi feciorii de boieri, în vârstă de cel 
puţin de 25 ani, proprietari de moşie şi domiciliaţi în judeţul respectiv. Preşedintele 
adunării era Mitropolitul ţării. Membrii erau: 1) episcopii; 2) 20 de boieri de treapta I-a 
în Muntenia şi 6 de treapta I şi a II-a în Moldova, în vârstă de 30 de ani, pământeni sau 
împământeniţi, după vechiul obicei şi aleşi numai în capitală de semenii lor; 3) 19 
deputaţi ai judeţelor în Muntenia (câte unul de judeţ şi unul al Craiovei), 16 în Moldova, 


boieri proprietari, feciori de boieri, în vârstă cel puţin de 30 de ani. Adunarea îşi 
constituia biroul alegând dintre membrii săi doi secretari şi doi secretari supleanți. 
Miniştri nu puteau fi membri ai adunării. Deputaţii puteau fi numiţi în orice alte slujbe 
ale statului, fără să-şi piardă mandatul. 

Domnul avea iniţiativa legilor, el trimitea Adunării proiectele de legi prin pitac 
domnesc (art.48 lit.e) Regulamentul Organic al Valahiei) sau ţidula domnească în 
Moldova (art.51 lit.a). 

Proiectele de lege se votau în întregime sau cu modificări, Adunarea putând să 
respingă proiectul. Hotărârile Obişnuitei Obşteşti Adunări nu aveau însă putere de lege 
decât prin întărirea domnului (sancţionare), care rămâne liber de a le întări, fără arătarea 
de motive (art.49 Regulamentul Organic al Valahiei şi art.51 lit.a. Regulamentul 
Organic al Moldovei). Amendamentele la diverse articole trebuiau să fie sprijinite de cel 
puţin 6 membri ai Adunării (art.48 lit.b) Regulamentul Organic al Valahiei şi art.51 
lit.b. Regulamentul Organic al Moldovei). 

Adunarea avea dreptul să atragă atenţiunea domnului prin anaforale asupra 
chestiunilor de interes obştesc, asupra nedreptăţilor şi plângerilor locuitorilor, putea să 
le facă cunoscut celor două Curți. Sintetizând atribuţiile adunării obişnuite, am putea 
reliefa cea dintâi atribuţie şi anume aceea de a se rosti asupra proiectelor de legi care se 
trimeteau spre dezbaterea lor de Domn, prin mesaj contrasemnat de secretarul statului. 
Legile se votau cu majoritate absolută. Rezultatul votului era comunicat Domnului prin 
adresă semnată de toţi deputaţii care participaseră la şedinţă. Nici o lege nu va intra în 
vigoare fără sancțiune domnească. Adunarea nu avea iniţiativa legilor. Ea putea numai 
să exprime domnului deziderate. Adunarea era aleasă pe 5 ani. domnul putea să o 
dizolve, raportând celor două Curți asupra motivelor dizolvării şi cerându-le autorizaţia 
de a realege o nouă adunare, ceea ce era, evident, o încălcare a autonomiei ţării, pe care 
tratatele o consacraseră. 

Domnul era obligat să convoace adunarea în fiecare an la 1 decembrie. Sesiunea 
ordinară era de două luni, iar domnul o putea prelungi. La începutul fiecărei sesiuni se 
cita "ofisul domnesc" de deschidere; se numea apoi comisia pentru cercetarea titlurilor 
deputaţilor aleşi, se fixa numărul şedinţelor pe săptămână, se alegeau comisiunile: 
financiară, administrativă, bisericească, judecătorească. În fine, adunarea răspundea 
ofisului domnesc de deschidere. 

Pentru validarea dezbaterilor, prezenţa a 2/3 din numărul membrilor era 
necesară. Dreptul recunoscut adunărilor de a se tângui celor două Curți, era încă o uşă 
deschisă, mai ales Rusiei, pentru a interveni în afacerile noastre, întreținea intrigile din 
clasa conducătoare şi slăbea autoritatea domnească. 


1 b). Adunarea Obştească Extraordinară. În caz de vacanță domnească, 
guvernul provizoriu avea să fie încredințat unei căimăcănii compuse de drept, din 
marele vornic dinlăuntru, marele logofăt al dreptăţii şi preşedintele înaltului Divan. În 
ziua chiar a instalării ei, căimăcănia trebuia să înceapă întocmirea listelor de alegători la 
adunarea extraordinară electivă a domnului şi cea de eligibili, iar în a S-a zi trebuia să 
invite pe ispravnici să convoace pe alegători pentru desemnarea deputaţilor. Alegerile 
pentru Adunarea extraordinară trebuiau sfârşite în 40 de zile după trimitere a 
circularelor către ispravnici, iar 10 zile în urmă, deputaţii să se adune în capitală. 
Adunarea Extraordinară trebuia să se deschidă în a 61 zi de la instalarea caimacanilor. 
Plângerile contra întocmirii listelor de către caimacani, urmau să fie îndreptate, timp de 
22 de zile de la publicarea lor către Obişnuita Obştească Adunare. 

Alegerea domnului era încredințată Adunării Extraordinare, compusă din 
mitropolit (preşedinte), episcopi (3 în Muntenia, 2 în Moldova); 50 de boieri de rangul I 


în Muntenia şi 45 în Moldova, luaţi din arhondologie în ordine ierarhică, de la vel ban la 
vel cămaraş, de la vel logofăt la vel agă, născuţi români şi locuitori în ţară; 73 de boieri 
de treapta a I-a, de la clucer la comis în Muntenia, 30 de la agă la ban în Moldova, 
feciori de boieri şi proprietari de moşii; 36 deputaţi ai judeţelor - boieri proprietari în 
Muntenia; 32 de boieri proprietari, feciori de boieri în Moldova, 27 de deputaţi ai 
isnafurilor orăşeneşti în Muntenia, 21 în Moldova. 


2. Domnia. Prin Regulamentele Organice, alegerea domnilor se făcea în fiecare 
principat de Obşteasca Adunare Extraordinară, având în Țara Românească 190 de 
membri (art.2), iar în Moldova numai 132 de membri (art.2 şi 3). Prezenţa a 3/4 din 
membrii adunării era necesară ca să poată proceda la alegerea domnului. Înainte de a 
păşi la alegere, deputaţii depuneau următorul jurământ: "Jur că la alegerea ce voi face 
nu voi fi amăgit de vreun interes în parte, sau de vreo îmbulzire străină, nici de vreo altă 
cugetare, ci de binele şi fericirea obştei îmi va fi cel dintâi scop". Domnul se alegea la 
primul tur de scrutin dacă întrunea 2/3 din voturi sau cu majoritate simplă din cei zece 
candidaţi, mai favorizați, în caz de balotaj. După alegere se făcea în aceeaşi şedinţă un 
arz către Poartă, cerându-se confirmarea domniei, cât şi o notă oficială de informaţiune 
către Curtea protegiutoare. Ambele adrese se iscăleau de toţi membrii Adunării (art.42 
Regulamentul Organic al Valahiei), care se dizolva imediat. 

Domnul era uns la Curtea Veche din Bucureşti, la Sf. Nicolae din Iaşi şi jura pe 
evanghelie "în numele Prea Sfintei şi nedespărţitei Treimi", de a păzi cu sfinţenie atât 
legile cât şi aşezămintele Principatului, după Regulamentul statornicit. Domnul era ales 
pe viaţă, el putea fi destituit de Curțile suzerană şi protectoare, în urma unei anchete. El 
putea abdica, dar abdicarea trebuia primită de cele două curți. La orice vacantă de 
domnie, puterea domnească era imediat exercitată la Vremelnica Ocârmuire a 
caimacanilor. Candidaţii la domnie trebuiau să aibă vârsta de cel puţin 40 de ani 
împliniţi, să fie de familie boierească a cărei notabilitate să se suie cel puţin la moşul 
său. Caimacanii prezidau alegerile; votarea candidaţilor se făcea cu bile. După numirea 
în scaun a Domnului, caimacanii urmau să dea socoteală domnului şi Obişnuitei 
Obşteşti Adunări. După confirmare, domnul depunea jurământul cerut de art.44 
Regulamentul Organic al Valahiei şi art. 48 Regulamentul Organic al Moldovei. 
Domnul avea dreptul de iniţiativă legislativă. Trimitea prevederile de legi cu pitacuri 
domneşti (art.39 Regulamentul Organic al Valahiei), în terminologia modernă, mesagii. 
Adunarea avea dreptul de a aproba proiectul, a-l modifica sau a-l respinge. După ce 
proiectul era votat, se supunea Domnului spre intrare (art.40 Regulamentul Organic al 
Valahiei), care echivala cu sancţionarea, Domnul refuzând întărirea, putea să trimită 
proiectul Adunării spre o nouă chibzuinţă. Dacă îl sancţiona, dădea ordin de executare, 
ceea ce echivala cu promulgarea. Sub noua aşezare, Domnul nu mai avea drept decât la 
lista civilă, care era fixată la 1,2 milioane pe an (art.65 Regulamentul Organic al 
Valahiei) şi 800.000 lei (art.74 Regulamentul Organic al Moldovei). 

Atribuţiile domnului. a) Dreptul de a legifera al domnului a fost îngrădit prin 
Regulamentele Organice, legiferarea aparţinând acum colectiv domnului împreună cu 
Obişnuita Obşteasca Adunare. Proiectele trimise de el Adunării sunt dezbătute de 
aceasta, cu dreptul de a le modifica, iar hotărârile ei nu dobândesc puterea de lege decât 
după ce primesc întărirea domnului, care o poate refuza fără arătarea de motive (art.48 
şi 49 Regulamentul Organic al Valahiei şi art.51 şi 58 Regulamentul Organic al 
Moldovei). 

b) Puterea executivă a domnului a fost restrânsă prin Regulamentele Organice, 
domnul continua să numească pe dregători, să aprobe înființarea de sate, târguri, 
bâlciuri, să elibereze paşapoarte, să acorde titluri de nobleţe. 


c) Dreptul de a judeca este atribuit în Regulamentele Organice, judecătorilor 
care trebuiau să judece în numele domnului (art.214 Regulamentul Organic al Valahiei 
şi art.281 Regulamentul Organic al Moldovei). Domnii întăreau toate hotărârile 
judecătoreşti definitive. Domnul nu mai avea dreptul să se amestece în justiţie, nici să 
prejudece hotărârea instanţei. 

d) În materie financiară, Regulamentele organice au redus considerabil 
atribuţiile financiare ale domnului; confuzia dintre veniturile statului şi cele cuvenite 
domnului dispărând prin suprimarea cămării domneşti şi prin facerea unei liste civile 
plătite domnului din visteria ţării (art. 65 Regulamentul organic al Valahiei şi art.74 
Regulamentul Organic al Moldovei). 

€) În planul relaţiilor externe, atribuţiile domnului continuau să fie limitate de 
puterea suzerană şi de protectoratul Rusiei. Domnul nu avea voie să facă o politică 
externă proprie, să încheie tratate cu statele străine, să declare război sau să încheie 
pace, să trimită sau să primească soli. Prin diplomaţie inteligenţă şi curaj domnii 
influenţau politica otomană. Continuând tradiţia, domnul devenea adesea mediator al 
păcii între marile puteri - Turcia, Rusia, Austria, toate aceste activităţi contribuind la 
reactivarea rolului domnului în relaţiile de politică externă şi la afirmarea ţărilor române 
pe plan internaţional. 

f) Prerogativele militare sunt consacrate în Regulamentele Organice, rolul 
armatei de miliție naţională organizată numai pentru paza marginilor ţării şi pentru 
slujba dinlăuntrul, având pe domn ca şef suprem (art.376 Regulamentul Organic al 
Valahiei şi art.213 Regulamentul Organic al Moldovei). 

2) În raporturile cu biserica, Regulamentele Organice au confirmat şi au 
acceptat vechile norme privind limitarea prerogativei domneşti în legătură cu biserica; 
tot în prerogativa domnească intrau şi încuviințarea de înființare a mănăstirilor şi 
întărirea numirilor de egumeni. 

Art.50 din Regulamentul Organic al Valahiei şi art.61 din Regulamentul Organic 
al Moldovei stipula că domnul este şeful puterii executive. Ca şef al puterii executive, 
domnul numește şi revocă în funcţiile administrative şi judecătoreşti. El numeşte şi 
revocă pe miniştrii, care sunt colaboratorii lui la opera de guvernare. Domnul este 
înaltul şef al miliției. În caz de vacanţă a scaunului domnesc, guvernarea provizorie 
avea să fie încredinţată unei căimăcănii compuse, de drept, din: preşedintele Înaltului 
Divan, marele vornic din lăuntru şi marele logofăt. 

Organele puterii executive: 

1. Miniştrii. Prin noua organizare, întâlnim pentru prima dată numele de 
miniştri (art.46, art.147-150 Regulamentul Organic al Valahiei). În sistemul 
regulamentar, domnul numeşte şi revocă pe colaboratorii săi, fără să ţină seama de alte 
consideraţiuni decât acelea care-l interesau pe el. Miniştrii nu puteau urmări o altă 
politică decât aceea a domnitorului, care da directivele şi impulsionarea necesară. 

Miniştrii, nefăcând parte din Adunare, aceasta nu le putea da vot de blam, putea 
însă prin anaforale adresate către domn să arate reaua administraţie, marile nedreptăţi 
înfăptuite de anumiţi miniştri şi Adunarea avea posibilitatea legală de a comunica aceste 
arătări şi celor două Curți, care puteau ordona o anchetă, a cărui rezultat putea fi 
destituirea domnului, cum s-a întâmplat în 1841 cu domnitorul Alexandru Ghica. După 
Regulamentul Organic al Valahiei, miniştrii erau în număr de 7 şi anume: Ministrul 
Trebilor din Lăuntru sau Marele Vornic, Ministrul Finanţelor sau Vistierul, Marele 
Postelnic sau Secretarul de Stat, Logofătul sau Ministrul dreptăţii, Logofătul (ministrul) 
trebilor bisericeşti, Spătarul sau Ministrul oştirii (art.149 Regulamentul Organic al 
Valahiei). 

2. Sfatul administrativ. 


2 a) Sfatul administrativ ordinar a fost instituit prin Regulamentul Organic 
pentru sfătuirea Domnului şi pregătirea materialului lucrărilor Adunării Obşteşti. Era 
compus din miniştrii de interne, de finanţe şi secretarul statului, sub preşedinţia 
Domnului sau a marelui vornic din lăuntru. Sfatul avea să se întrunească, de obicei, de 
două ori pe săptămână şi elabora proiectele de legi, după aprobarea lor de către domn, 
erau supuse deliberării Adunării Obşteşti Ordinare. 2 b) Sfatul administrativ 
extraordinar. Purta şi denumirea de "marele sfat al miniştrilor, compus din membrii 
sfatului administrativ, obişnuit şi din şefii celorlalte departamente al dreptăţii, al 
credinţei şi şeful miliției. Înființat numai în Muntenia, Sfatul administrativ se aduna în 
împrejurări importante şi era prezidat de domn. 

V. CONCLUZII. Literatura istorico-juridică şi aprecieri asupra Regulamentelor 
Organice. 

Jurişti, istorici şi cercetători ştiinţifici s-au aplecat de-a lungul timpului asupra 
Regulamentelor Organice şi a contextului intern şi internaţional din prima jumătate a 
secolului al XIX-lea. Opiniile lor au fost diferite în privinţa rolului şi însemnătăţii 
Regulamentelor Organice, a cauzelor şi consecințelor adoptării acestor acte de 
importanță majoră pentru viaţa politică, economică şi juridică a Principatelor Române. 
Unii le-au tratat drept "constituţie", alţii drept "lege fundamentală", iar o a treia 
categorie le-a etichetat drept "cod de legi”. 

În fine, a mai fost şi o a patra categorie care n-au tras o linie clară şi fermă între 
constituţie, lege fundamentală şi cod de legi, îmbinând elemente fie din prima şi a doua 
categorie, fie din a doua şi a treia. 

A. Astfel, ideea de constituţie a Regulamentelor Organice o întâlnim la istoricii: 
Nicolae Iorga, Constantin C.Giurescu, Dinu Giurescu, N. Bălcescu şi juriştii: Andrei 
Rădulescu, Paul Negulescu, C. Dissescu, A. Iorgovan. 

B. "Regulamentul Organic  înmănunchează atribute de lege juridică 
fundamentală atunci când se ocupă de problema organizării de stat ...", subliniază 
Dumitru D.Firoiu. Acest atribut este susținut de juriştii Ion Deleanu, Tudor Drăganu, 
Liviu P. Marcu, Cristian lonescu etc. şi de istoricii Vlad Georgescu, Emil Cernea, Emil 
Molcuţ. 

C. Atributul de "Cod de legi” este susținut de istoricii A.D.Xenopol, 
Gh.I.Brătianu, I.C.Filitti, V.Şotropa, de cercetătorii K.Marx, Septimiu Albani etc. 

D. În fine, o serie de personalităţi care cumulează pregătirea juridică cu cea de 
istoric găsesc trăsături comune fie de constituţie şi lege fundamentală, fie de lege 
fundamentală şi cod de legi. Remarcăm aici pe Dumitru Firoiu, Antonie Iorgovan, 
C.Dissescu, Ion Deleanu, Emil Cernea şi Emil Molcuţ. 

Reliefăm că în contextul internațional din prima jumătate a secolului al XIX-lea 
şi al factorului intern, Regulamentele Organice nu puteau fi decât o lege fundamentală, 
când se ocupă de organizarea de stat şi cod de legi pentru restul problemelor. Sub forma 
codului de legi "Regulamentul Organic a fost o legiuire feudală, dar în condiţiile 
dezvoltării noastre şi ale unor influenţe din afară, a conţinut şi unele principii noi". Cele 
două Regulamente organice din Ţara Românească şi Moldova sunt un exemplu tipic de 
identitate legislativă, căci au dat celor două ţări române aceeaşi organizare politică. 
După opinia subsemnatului, Regulamentele Organice au valoare de lege juridică 
fundamentală şi nu pot fi socotite o Constituţie, deoarece au fost adoptate cu 
încuviințarea unor puteri străine. Rusia şi Turcia, fără consultarea poporului român. În 
al doilea rând, în Regulamentele Organice nu se găsesc dispoziţii referitoare la drepturi 
şi libertăţi, în sensul consacrat de revoluţia burgheză, ori ele apar cu 17 ani înaintea 
Revoluţiei burgheze din ţările române de la 1848. În esenţă, Regulamentele Organice au 
fost legislaţie de tip feudal, în care s-au reflectat şi unele elemente corespunzătoare 


relaţiilor de producţie noi, capitaliste. Cu ajutorul lor, boierimea a încercat să oprească 
mersul înainte al societăţii, în scopul păstrării privilegiilor ei feudale. Potrivit 
Regulamentelor Organice, boierimea deţinea întreaga putere de stat. Ea a reuşit să 
înăsprească exploatarea maselor ţărăneşti, să restrângă puterile domnului şi să-şi 
întărească rolul preponderent în conducerea statului, în justiţie şi în armată. Alături de 
marea boierime au început să pătrundă în conducerea şi administraţia de stat elemente 
ale boierimii liberale. 

Caracterul de lege feudală, de clasă, a Regulamentelor Organice rezultă atât din 
condiţiile în care au fost pregătite şi elaborate, cât şi din conţinutul lor. Comisiile de 
elaborare şi redactare a regulamentului au fost compuse numai din reprezentanţii ai 
marii boierimi, preocupaţi să-şi apere interesele de clasă şi să-şi întărească privilegiile. 

Considerăm că Regulamentele Organice au fost o lege fundamentală care a 
modernizat unele instituţii ale Moldovei şi Ţării Româneşti. El reorganizat vechile 
servicii publice şi a creat şi altele noi, a determinat componenţa şi competenţa lor, a 
organizat un corp de funcţionari permanenţi, a fixat condiţiile de numire, de salarizare şi 
de pensionare, a constituit miliția naţională, a simplificat şi modernizat sistemul 
financiar, a abolit venalitatea funcţiilor, a format o adunare legislativă, a introdus 
domnia pe viaţă şi a reglementat raporturile dintre proprietari şi chiriaşi. Meritul 
dispoziţiilor Regulamentelor Organice a constat în reorganizarea vechilor aşezăminte, 
înzestrând ţările noastre cu o serie de instituţii susceptibile de a favoriza dezvoltarea 
capitalismului şi organizându-le într-o formă aproape identică, a pregătit unirea lor într- 
un stat modern şi centralizat". 

Valoarea şi noutatea principiilor introduse au relevanţă cu privire la asigurarea 
domniei naţionale prin alegere şi pe viaţă, separaţia puterilor, aşezarea statului pe 
temelii noi, moderne, organizarea judecătorească pe cele mai bune baze şi după model 
european, organizarea învăţământului până la facultăţi şi triumful limbii româneşti în 
şcoli şi în toată viaţa oficială. 

Regulamentele Organice şi epoca lor reprezintă timpul încercărilor grele de 
adaptare a vieţii noastre întârziate la viaţa şi progresul Europei, adaptarea noilor 
concepţii la împrejurările de la noi. 

Regulamentele Organice constituie o tranziție dintre feudalism şi epoca 
modernă, prefaţând organizarea modernă a statului român, a viitoarelor structuri ale 
statului modern. Ele reprezintă o verigă în tranziţia de la feudalism la capitalism, 
reprezintă un proces în care aportul elementului autohton la elaborarea Regulamentelor 
Organice este evident şi pregnant. În linii generale, Regulamentele Organice au oferit un 
câmp larg de afirmare a relațiilor capitaliste, au stimulat dezvoltarea acestora, au pus 
bazele unor noi relaţii ce au determinat schimbări de mentalitate, au reuşit să creeze 
cadrul ideologic şi instituţional necesar formării statului naţional român modern. 


STATUL ŞI DREPTUL MODERN ROMÂN 


Începutul epocii moderne în ţările române constă în progresele realizate în plan 
economic şi social în a doua jumătate a sec. Al XVIII-lea şi începutul sec. al XIX-lea 
manifestate prin extinderea producţiei meşteşugăreşti şi creşterea celei manufacturiere, 
volumul sporit al schimbului de mărfuri pe piaţa internă şi externă, prin acumulări lente 
de capitaluri printr-o accentuare a legăturilor dintre exploatările agricole de diferite 
dimensiuni şi piaţă. 

Începuturile epocii moderne , marcate de revoluţia de la 1821 condusă de Tudot 
Vladimirescu, au arătat hotărârea şi voinţa limpede exprimată a unor categorii sociale 


mijlocii pentru înnoirea organizării interne, pentru revenirea la domniile pământene, act 
care în perspectiva timpului constituia cel dintâi pas spre restaurarea suveranităţii 
depline a celor două ţări românești. 

Revoluţia din 1821 ne apare ca un moment istoric în care idealurile naţionale s- 
au împletit cu cele sociale. Dintre toate documentele revoluţiei cel mai reprezentativ 
este cel intitulat: „ Cererile norodului românesc”, un adevărat proiect de constituţie în 
care sunt formulate propunerile de organizare politică a ţării: 

- dregătoriile nu se vor mai da pe bani şi nici după naştere, ci după vrednicie; 

- privilegiile străinilor se desfiinţează; 

- domnii nu vor mai aduce cu ei decât cel mult patru boieri greci şi numai pentru 
curte; 

- clericii să fie pământeni şi să întreţină şcoli româneşti; 

- miliția naţională a ţării se va alcătui din 4000 de panduri şi 200 de arnăuţi; 

- vămile interne se desfiinţează; 

- numărul căpitanilor de judeţe se reduce; 

- se păstrează numai dările din vremea lui Vodă Caragea; 

- Tudor Vladimirescu devine ocârmuitor al ţării şi este scutit de dări; 

- se reinstaurează domniile pământene după mai bine de un secol. 

În concluzie, Tudor Vladimirescu preconiza organizarea unei vieţi naţionale, 
politice şi administrative, de cinste şi dreptate, bazate pe idei de emancipare naţională. 
Bazată pe o strategie şi tactică pregătită din timp, având un program politic, un nucleu 
conducător şi o forță armată proprie, a fost o revoluţie naţională democratică pentru 
liberttate şi dreptate socială, rezultând intenţia lui Tudor Vladimirescu de a introduce un 
regim constituţional modern întemeiat pe principii şi instituţii avansate. 


XII. STATUL ŞI DREPTUL ROMÂNIEI ÎN ETAPA 
(1859-1866) 
LEGISLAȚIA CU CARACTER REFORMATOR A LUI ALEXANDRU IOAN CUZA 


a)Reforma agrară 

Prin art.] al Legii se dispunea că ţăranii sunt şi rămân proprietari pe loturile ce le 
foloseau. În baza acestei legi “sătenii clăcași sunt şi rămân deplin proprietari pe locurile 
supuse posesiunii lor, în întinderea ce se hotărăşte prin legea în ființă“. Suprafaţa 
pământului asupra căruia se recunoştea dreptul de proprietate al ţăranilor era fixată în 
funcţie de numărul de vite pe care aceştia le stăpâneau. În acelaşi timp, s-a desfiinţat şi 
regimul călcăşiei (dijma, podvezile, zilele de meremet), în schimbul unei despăgubiri pe 
care ţăranii urmau să o plătească în termen de 15 ani, prin sume repartizate anual. 

După adoptarea şi aplicarea acestei legi, o mare parte din pământurile moşierilor 
(aproximativ 2/3 au trecut în proprietatea ţăranilor, ceea ce a constituit o puternică 
lovitură dată poziţiilor economice al boierimii şi, în acelaşi timp, o măsură prin care s- 
au deschis largi perspective dezvoltării capitaliste în ţara noastră. 

b.) Reforma electorală 

Noul aşezământ electoral, pe care fosta Adunare nu a vurt să-l dezbată, a fost 
aprobat prin plebiscit. Legea electorală din 1864 a menţinut censul pe avere, condiţia de 
25 ani împliniţi şi prevedea că legătorii sunt fie primari, fie direcţi. Erau incluşi în 
categoria alegătorilor primari cei care plăteau un impozit de 48 de lei în comunele 
rurale, cei ce plăteau un impozit de 80 sau 100 lei în comunele urbane (în funcţie de 
numărul acestora), precum şi patentarii, până la clas a V-a inclusiv. Cincizeci de 
alegători primari numeau un alegător direct. Erau alegători direcţi cei ce aveau un venit 
de 100 de galbeni, indiferent de provenienţă, venit ce se putea dovedi prin biletele de 


plata impozitului sau în alt chip. Puteau fi alegători direcţi, fără a justifica venitul de 
100 de galbeni, preoţii, profesorii academiilor şi colegilor, doctori şi licenţiaţii 
facultăţilor, avocaţi, ingineri, arhitecţi, cei ce aveau diplome recunoscute de guvern sau 
erau conducătorii unor instituţii. 

Alegătorii de ambele grade trebuiau să aibă vârsta de 25 de ani. 

S-a desfiinţat împărțirea alegătorilor pe colegii, cu precizarea că unii alegători îşi 
exercitau drepturile în comunele tribale, ir alţii în comunele rurale (colegii de oraşe şi 
colegii de judeţe). 

c)Alte reforme democratice 

Între actele normative cu caracter reformator sunt de menţionat legea pentru 
consiliile judeţene şi legea comunală din 1864, prin care s-a reglementat modul de 
constituire, organizare şi funcţionare a comunelor şi judeţelor. 

O vie dezbatere a avut loc şi pe marginea legii privind completarea şi 
organizarea armatei, cu care ocazie M. Kogălniceanu a susţinut teza înarmării 
poporului, a ţărănimii. 

Deosebit de importante prin conţinutul lor au fost şi legile cu privire la 
organizarea judecătorească (judecătorii de plasă, tribunale judeţene, curţile de apel, 
curţile cu jurii şi Înalta Curte de Casaţie şi Justiţie); la instrucţiunea publică, la pensii şi 
la contabilitate. 


OPERA LEGISLATIVĂ A LUI IOAN CUZA 


1. Importanţa acestei opere legislative 

În vremea lui Alexandru loan Cuza şi din dispoziţia sa, au fost elaborate Codul 
civil, Codul penal, Codul de procedură civilă şi Codul de procedură penală. 

Prin adoptarea acestor coduri s-a constituit, în linii generale, sistemul de drept 
burghez, s-a creat cadrul juridic necesar pentru dezvoltarea celor mai moderne legislații 
în materie, introducând norme şi instituţii juridice dintre cele mai evoluate, opera 
legislativă a lui Cuza a plasat România în rândul ţărilor cu cea mai înaintată legislaţie. 

În acelaşi timp, opera legislativă lui Cuza a dus la crearea unui sistem judiciar 
modern, a determinat o evoluţie a practicii instanţelor în direcţia celor mai înalte 
existenţe ale epocii, a stimulat înflorirea învăţământului juridic, a ştiinţei dreptului, a 
dus la formarea unor cadre de incontestabilă valoare, la afirmarea gândirii juridice 
româneşti în ţară şi peste hotare, la însuşirea tehnicii juridice în toate nuanțele sale, ceea 
ce s-a răsfrânt pozitiv asupra activităţii teoretice şi practicii juridice. 

2. Codul civil 

Fiind cele mai strâns legate de realitatea economică, normele dreptului civil 
aveau o importanţă aparte în epoca Unirii, când se dezvoltau relaţiile de producţie 
capitaliste 

Până în 1863, comisia a folosit ca principal izvor proiectul codului italian 
Pisanelli, iar după această dată a urmat modelul codului civil francez al lui Napoleon de 
la 1804. Orientarea iniţială se explica prin raţiuni de ordin politic, deoarece Italia se 
găsea într-o situaţie similară cu cea a Principatelor române, luptând pentru unificarea 
legislativă. În al doilea rând, proiectul italian era de dată recentă fusese adoptat cu 60 de 
ani în urmă. Întrucât însă proiectul italian întârzia să fie adoptat, comisia a optat pentru 
codul francez, care avea un mare prestigiu şi constituise modelul mai multor coduri 
burgheze. 

Codul nostru civil a fost adoptat în anul 1864 şi a intrat în vigoare la 1 
decembrie 1865. În momentul publicării el s-a numit “Codul civil Alexandru loan“, dar 
după abdicarea lui Cuza a fost republicat sub titlul de “Codul civil român“. Nu este o 


copie fidelă , ci o adaptare a codului francez, ţinându-se seama de condiţiile şi tradiţiile 
juridice ale ţării noastre. Codul a înlocuit legiuirile lui Caragea şi Calimach, păstrând 
unele reglementări din acestea cu privire la relaţiile personale şi de familie. 

De altfel, o comparaţie între cele două coduri ne arată că cel francez avea cu 
aproape 300 de articole mai mult faţă de cel român (1914). Pe de altă parte, în codul 
nostru civil s-au păstrat unele dispoziţii din legiuiri mai vechi, cum ar fi cele care 
stabilesc pentru copiii naturali un regim unitar, în timp ce codul francez făcea 
numeroase distincţii între diverse categorii de copii naturali. 

La elaborarea Codului civil român s-a avut în vedere şi doctrina juridică a 
vremii, deoarece în lucrările elaborate după adoptarea Codului civil francez s-au 
constatat unele deficienţe ţinând de tehnica redactării sau de unele contradicții între 
articole. 

Codul civil din 1865 are următoarea structură: 

- Un titlu preliminar cu privire la legi şi aplicarea lor în timp şi spaţiu; 

- Cartea I-a despre persoane; 

- Cartea a II-a despre lucruri; 

- Cartea a III-a despre diferite moduri de dobândire a proprietăţii; 

- Dispoziţiile finale în legătură cu intrarea în vigoare a codului şi abrogarea 

altor legiuiri mai vechi. 

Potrivit structurii sale, Codul civil este format dintr-un preambul, din teri cărţi şi 
din dispoziţiile finale. 

Preambulul este format din 5 articole care se referă la lege în general, precum şi 
la aplicarea ei în timp şi spaţiu. Cartea întâia este consacrată persoanelor, cea de-a doua 
bunurilor, iar cea de-a treia modurilor de dobândire şi transmitere a proprietăţii. 

În tratarea materiei principalul accent cade asupra materiei proprietăţii, cartea a 
doua se referă în întregime la bunuri, iar cartea a treia la modurile prin care proprietatea 
se poate dobândi. Codul civil român ca şi cel francez, a fost denumit şi “Codul 
patronilor şi al proprietarilor“, deoarece cartea a I-a şi a III-a reglementau regimul 
proprietăţii private capitaliste, mai mult de 2/3 din articolele codului fiind consacrate 
proprietăţii, precum şi datorită dispoziţiilor cuprinse în două articole (1471 şi 1472) 
care aveau o deosebită importanţă practică. Astfel, articolul 1471 interzicea încheierea 
pe timp nedeterminat a unei convenţii prin care o persoană îşi angajează munca sau 
serviciile. Această prevedere urmărea să împiedice vânzarea sau închirierea forței de 
muncă pe toată viaţa, căci o asemenea practică ar fi dus la reînvierea relaţiilor de tip 
feudal. Articolul 1472 prevedea că în litigiile dintre patroni şi muncitori cu privire la 
condiţiile salarizării şi la plata salariului, patronul va fi crezut pe cuvânt. Examinarea 
acestui text ne dă posibilitatea să constatăm, în sens negativ, că în elaborarea Codului 
civil român nu s-a procedat pur şi simplu la copierea celui francez. Astfel, în textul 
corespunzător francez pentru cuvântul patron este utilizat cuvântul stăpân, iar pentru 
cuvântul muncitor este utilizat cuvântul servitor. Aşadar, Codul civil francez se referea 
la contractele încheiate între stăpâni şi servitori, având ca obiect servicii casnice, pe 
când Codul civil român se referă la relațiile de muncă din întreprinderile capitaliste. 

În cartea I-a, la baza reglementării condiţiei juridice a persoanelor fizice este pus 
principiul egalităţii tuturor în faţa legilor. Codul face distincţie între capacitatea de 
folosinţă şi capacitatea de exerciţiu. Cu privire la capacitate de folosință, codul prevede 
că ea începe în momentul naşterii, dacă copilul s-a născut viu, pe când codul francez 
cere ca noul născut să fie şi viabil. 

Majoratul a fost fixat la 21 de ani, dar se prevede şi o procedură a emancipării 
persoanei de la 18 ani când are capacitate apropiată de a majorilor, potrivit cu care 


emancipatul poate încheia anumite acte şi îşi poate angaja răspunderea chiar înainte de 
această dată. 

Persoanele juridice se împărțeau în două categorii: cu scop lucrativ şi fără scop 
lucrativ. Cele cu scop lucrativ urmau a fi reglementate prin Codul de comerţ. Cele fără 
scop lucrativ care îşi propuneau obiective culturale, sportive, de binefacere sau politice, 
se înființau prin decret domnesc, deoarece se socotea că persoana juridică nu are o 
relaţie proprie, ci este o ficţiune a legii. 

3. Codul penal 

Codul penal a fost publicat în anul 1865 şi a rămas în vigoare până în anul 1937. 

Principalele sale izvoare sunt: Codul penal prusian din anul 1851 şi, în mai mică 
măsură, Codul penal francez din 1810. 

Structura Codului penal din 1865 este următoarea: 

- Dispoziţii preliminarii; 

- Cartea I-a - Despre pedepse şi efectele lor; 

- Cartea a II-a - Despre crime şi delicte în special şi despre pedepsele lor; 

- Cartea alll-a - Contravenţiuni polițienești şi pedepsele lor. 

Conform structurii sale, codul nostru a adoptat o clasificare tripartită a 
infracţiunilor: crime, delicte şi contravenţii spre deosebire de alte coduri burgheze care 
clasifică faptele penale în două mari categorii: infracțiuni penale şi contravenţii. De fapt, 
clasificarea pe care a adoptat-o codul nostru nu este justificată din punct de vedere 
teoretic, de vreme ce între crime şi delicte nu există deosebiri esenţiale, ambele categorii 
desemnând fapte săvârşite cu intenţie. Prin urmare, distincţia dintre crime şi delicte nu 
întemeiază pe considerente de ordin teoretic, ci pe sistemul pedepselor, deoarece 
clasificarea infracţiunilor se face după felul pedepselor. Pedepsele, cum se arată în 
cartea I, sunt de trei feluri; criminale, corecţionale şi polițienești. De vreme ce codul 
începe cu materia pedepselor, iar acestea sunt de trei feluri şi infracțiunile trebuie să fie 
de trei feluri; dacă infracţiunea era pedepsită ca o pedeapsă criminală, se numea crimă; 
dacă era sancţionată prin pedeapsă corecțională, se numea delict, iar dacă era 
sancţionată cu o pedeapsă poliţienească se numea contravenţie. 

Crimele şi delictele au fost grupate în mai multe categorii, după gravitatea faptei 
sau după pericolul social pe care îl reprezenta. 

1. O primă categorie de crime şi delicte cuprinde infracțiunile îndreptate 
împotriva statului (răsturnarea ordinei de stat, înalta trădare, complotul, răzvrătirea). 

2. O a doua categorie cuprinde crimele şi delictele împotriva constituţiei (fapte 
îndreptate împotriva sistemului parlamentar sau a sistemului electoral, infracțiunile 
contra exerciţiului drepturilor publice de către adunările legiuitoare, falsificarea 
operaţiunilor electorale, infracţiuni contra libertăţii). 

3. Urmează crimele şi delictele împotriva intereselor publice, legate mai ales de 
exercitarea funcţiilor administrative. Unele din aceste infracţiuni erau săvârşite de către 
funcţionari în exerciţiul funcţiunii (îndemn la rebeliune, nesupunere prin predici 
religioase, abuzul de putere, delapidarea), iar altele împotriva acestora (nesupunerea 
cetăţenilor față de măsurile luate de autorităţile statului, ultrajul, opunerea faţă de 
ordinele autorităţilor, uzurparea de titluri sau funcțiuni, asocierea de răufăcători). 

4.Categoria cea mai numeroasă de crime şi delicte cuprinde infracțiunile 
îndreptate împotriva intereselor particulare. Aceste infracţiuni sunt îndreptate împotriva 
vieții, a integrităţii corporale, a onoarei, a patrimoniului (omoruri, ameninţarea, rănirile, 
calomnia, injuria, mărturia mincinoasă, sechestrarea de persoane, atentate împotriva 
moravurilor, împotriva proprietăţii, furtul, strămutarea de hotare, distrugerea de bunuri) 
etc. 


4. Codul de procedură civilă 

Codul de procedură civilă a fost elaborat şi a intrat în vigoare odată cu Codul 
civil român la 1 decembrie 1865. Procedura civilă s-a bucurat de o atenţie specială, 
atenţie manifestată atât pe planul propriu-zis al reglementării juridice, cât şi pe cel al 
doctrinei. Teoreticienii, ca şi practicienii dreptului plecau de la concepţia că normele de 
procedură civilă sunt acelea care dau viaţă întregului drept privat. 

Principalele izvoare ale Codului de procedură civilă sunt: dreptul procesual al 
Cantonului Geneva, Codul de procedură civilă francez, unele dispoziţii din legea 
belgiană, cu privire la executarea silită şi unele norme de drept procesual din legiuirile 
noastre mai vechi. 

Materia este împărţită în şapte cărţi: 

I. Procedura înaintea judecătoriilor de plasă; 
II. Tribunalele judeţene; 

III. Curțile de apel; 

IV. Arbitrii; 

V. Executarea silită; 

VI. Forme de procedură; 

VII. Dispoziţii generale. 

5. Codul de procedură penală 

Codul de procedură penală a fost adoptat şi aplicat concomitent cu Codul penal 
şi a avut ca model Codul de instrucţie criminală francez (adoptat la 1808). 

Codul este compus din două mari părți: 

- Dispoziţii preliminarii; 

- Cartea I-a - Despre poliţia judiciară şi reglementează descoperirea, urmărirea şi 
instrucția infracţiunilor; 

- Cartea a Il-a - Despre judecată şi judecarea proceselor în faţa instanţelor 
penale: judecătorii, tribunale, Curțile cu juraţi, Curtea de casaţie. 

Descoperirea infracţiunilor revenea ofiţerilor de poliție judiciară. Aceştia 
strângeau probele referitoare la infracțiunile săvârşite de autor şi dacă socoteau că sunt 
întrunite elementele unei infracţiuni, înaintau dosarul procurorului, care se ocupa de 
procedura urmăririi infractorului. În anumite cazuri, pe care le găsea mai complicate, 
procurorul înainta cauza respectivă unui judecător de instrucţie, care proceda la o 
anchetă numită instrucție. După efectuarea urmăririi sau, după caz, a anchetei, 
procurorul putea sesiza instanţa de judecată. 

Aşadar, procesul penal cuprindea două faze: ce premergătoare judecății 
(descoperirea, urmărirea şi instrucţia) şi cea a judecății. 

Codul prevedea ca instanţe de judecată: judecătoriile de plasă, tribunalele de 
judeţ, curţile cu juri şi Înalta Curte de Casaţie şi Justiţie. Ca şi în materia procedurii 
civile, judecătoriile de plasă nu au funcţionat, atribuţiile lor fiind încredințate 
subprefecţilor care administra plasa respectivă. 


XIII.STATUL ȘI DREPTUL ROMÂNIEI ÎNTRE 1866 ŞI 1918 


A. Dreptul constituţional 
Între 1859 şi 1918, în România au avut aplicabilitate trei acte constituţionale: 
Convenţia de la Paris, din 7 august 1858, Statutul dezvoltător al Convenţiei de la Paris 
din 1864 şi Constituţia din 1866, ultima reprezentând acel compromis dintre marea 
burghezie şi moşierime, modificată de mai multe ori. Până la ultimul război mondial, 
două modificări au fost mai importante: în 1879 s-a modificat art.7, prevăzându-se de 
acum posibilitatea naturalizării tuturor străinilor, indiferent de religie, cu precizarea că 


numai românii şi cei naturalizați români puteau dobândi imobile rurale în România, iar 
în 1884 modificarea făcută a avut loc după proclamarea ţării ca regat, pe noi 
interesându-ne, în principal, schimbările aduse în regimul electoral. 

Prevederile constituţionale au fost concretizate în detaliu pe calea legilor 
ordinare. 

Organele centrale ale statului român (structura şi formarea lor): 

1) Parlamentul a fost organizat, prin dispoziţiile Convenţiei de la Paris, ca organ 
unicameral, prevăzându-se câte o Adunare Electivă pentru fiecare Principat, aleasă pe 
şapte ani prin vot bazat pe un cens de avere foarte ridicat, care a făcut ca Adunările 
Elective să fie organele proprietarilor mari, ale negustorilor şi industriaşilor bogaţi. 

Conflictul care s-a născut între domn şi asemenea adunări elective, conflict ce a 
reflectat, de fapt, o realitate obiectivă - lupta dintre elementele adepte ale progresului şi 
cele retrograde - nu s-a putut rezolva decât prin lovitura de stat din mai 1864. 

Inovaţiile Statului dezvoltător al Convenţiei de la Paris au constat în organizarea 
bicamerală a parlamentului şi într-o oarecare lărgire a corpului electoral, fără a se fi 
introdus votul universal, egal, direct şi secret. 

Cele două camere ale parlamentului au fost: 

Adunarea Electivă compusă din deputaţi aleşi prin scrutin de două grade, corpul 
electoral fiind împărţit, după avere, în alegători primari - ce alegeau indirect - şi 
alegători direcţi, fiind cunoscuţi şi alegători direcţi cu dispensă de cens, mai ales dintre 
intelectuali. 

Adunarea Ponderatrice compusă din: membri de drept şi membrii numiţi (art.7 şi 
8 din Statutul dezvoltător), din cei 64 membrii numiţi, 31 au fost numiţi de domn din 
rândul unor persoane sus-puse în societate şi în stat, restul 32 fiind numiţi din rândul 
consiliilor judeţene, câte unul din fiecare judeţ din cele trei propuneri făcute de fiecare 
judeţ. 

Corpul ponderator a fost conceput de Cuza ca un organ permanent, care-şi 
reînnoia componenţa la anumite intervale de timp (Statutul dezvoltător a stabilit că la 
fiecare doi ani se reînnoia 1/3 din numărul membrilor acestui organ, iar în art. XVIII din 
Modificaţiunile îndeplinătoare Statutului, în preambulul Statutului s-a stabilit că 
reînnoirea se făcea din trei în trei ani în o doime a lui). 

Dispoziţiunile Statutului dezvoltător au rămas în vigoare până la Constituţia din 
1866, care a prevăzut în art. 31 că: “Toate puterile statului emană de la naţiune care nu 
le poate exercita decât numai prin delegaţiune...”. 

Legiuitorul constituţional din 1866 a optat tot pentru organizarea bicamerală a 
parlamentului (art. 32), măsură care nu s-a înscris pe linia stimulării dezvoltării 
progresiste a ţării noastre, ţinând seama, mai ales, de faptul că se prevedea 
constituţional, că un proiect de lege devenea lege numai prin votul ambelor camere ale 
parlamentului. 

Conform Constituţiei din 1866 şi dispoziţiilor Legii electorale din 30 iulie 1866, 
sistemul electoral s-a bazat pe votul censitar, al censului de avere, în principal. 

2) Şeful statului. Regimul parlamentar se caracterizează şi prin existenţa unui şef 
de stat - organ unipersonal, ales, sau ereditar - ale cărui atribuţii sunt limitativ 
consacrate în textele constituţionale şi care se bucură de anumite privilegii. 

Între 1859 şi 1918 au fost cunoscute în România şi alegerea şi reeditarea în 
funcţia de şef al statului, ultima fiind cea mai lungă ca durată. 

Convenţia de la Paris a stabilit (art. 3) între organele învestite cu “puterile 
publice”şi Domnitorul (Hospodarul), ales pe viaţă de către Adunarea Electivă (art. 10), 
moldovean sau muntean în vârstă de cel puţin 35 de ani, cu un venit funciar publice 


timp de 10 ani, sau să fi fost membru al Adunării, dispoziţii pe care Statutul dezvoltător 
nu le-a schimbat. 

Constituţia din 1866 a instituit monarhia ereditară (art. 82), pe principiul 
masculinităţii şi primogeniturii din familia Hohenzollen, pe care a declarat-o irevocabilă 
(puterea pe viaţă - ereditară) şi inviolabilă (iresponsabilitatea monarhului pentru actele 
făcute în timpul exercitării atribuţiilor, dusă chiar până la iresponsabilitatea pentru 
actele personale). Constituţia a mai reglementat: locotenența domnească, pentru caz de 
vacanţă a tronului şi regența, instituită atunci când succesorul la tron era minor, sau 
monarhul în imposibilitatea de a domni din motive mai ales de boală. 

3) Miniştrii şi guvernul. Toate actele constituţionale ale României din etapa de 
care ne ocupăm au declarat pe şeful statului iresponsabil şi au stabilit că îşi exercită 
atribuțiile sale de ordin administrativ-executiv cu ajutorul miniştrilor, declaraţi 
răspunzători pentru actele monarhului, pe care le-au contrasemnat (Convenţia de la 
Paris în art. 14-15; Constituţia din 1866 în art. 92 şi 93). 

Miniştrii au fost titulari departamentelor - ministerelor, care nu s-au înfiinţat 
decât prin lege. 

În legătură cu numirea miniștrilor, regula regimului parlamentar stabileşte că 
şeful statului îi numeşte din partidul(le) care au obţinut victoria în alegerile 
parlamentare. În viaţa politică practică din România aceste etape, această regulă a fost 
constant încălcată. Regele, pe baza dreptului conferit de Constituţie de a numi şi revoca 
pe miniştrii săi, nu a ţinut seama de regula amintită mai sus şi a numit cabinete care nu 
aveau nu numai sprijinul majorităţii parlamentare, dar, uneori, partidul desemnat să 
constituie cabinetul ministerial nu avea nici membrii în parlament. Conflictul care se 
ivea, inevitabil între astfel de cabinete şi parlamente de “culori politice” diferite era 
rezolvat tot de rege, pe baza dreptului conferit de Constituţie de a dizolva parlamentul şi 
de a convoca corpul electoral la noi alegeri parlamentare. Alegerile, organizare şi 
“regizate” de partidul de guvernământ i-au dat întotdeauna câştig de cauză. Un astfel de 
sistem n-a creat nici o stabilitate parlamentară şi nici guvernamentală. 

Numirea preşedintelui Consiliului de Miniştri s-a făcut prin decret regal, 
contrasemnat de preşedintele fostului cabinet sau de oricare alt ministru al acelui 
cabinet, iar miniştrilor tot prin decret-regal, contrasemnat de preşedintele noului cabinet. 


XV. STATUL ŞI DREPTUL TRANSILVANIEI, BUCOVINEI ŞI BASARABIEI 
SUB DOMINAȚIA IMPERIILOR STRAINE 
(1860-1918) 


A. DREPTUL CONSTITUȚIONAL 

a) Măsurile din anii 1860-1861 luate pentru organizarea Imperiului austriac, s- 
au răsfrânt şi asupra Transilvaniei, pentru că ea nu a rămas în afara acestui Imperiu. 
Prin aceste măsuri s-a încercat să se aplice în conducerea statului principiul separaţiei 
puterilor în stat. 

Organele centrale ale Imperiului austriac erau: 

1. Împăratul, decretat şi rege al Ungariei, principe al Transilvaniei şi Comite al 
secuilor. 

2. Guvernul, compus din miniştrii numiţi de către împărat, ajutoare ale 
împăratului în realizarea activităţii administrative. 

3. Consiliul de Stat, creat în anul 1861 printr-o patentă imperială, compus dintr- 
un preşedinte şi consilier, numiţi cu toţii de către împărat, care înlocuia vechiul Senat 
Imperial, ca organ consultativ al împăratului şi guvernului, iar Senatul Imperial a fost 
organizat într-un chip nou, apropiindu-se de parlamentele statului modern, compus din 


două camere; camera de sus, în care intrau principii casei imperiale, căpeteniile 
familiilor de nobili pământeni, toţi mitropoliţii şi episcopii, cărora li se cuvenea şi 
rangul de principe, ca membri de drept, plus acei care îi numea împăratul şi camera 
deputaţilor, compusă din membri aleşi, “Marele Principat al Ardealului“ având 26 de 
deputaţi, aleşi de dietă prin majoritate absolută. 

În privinţa activităţilor statului, cea legislativă - de importanță generală pentru 
tot imperiul - era realizată de împărat şi Senatul imperial, iar la elaborarea legilor de 
interes local, împăratul era ajutat de dietele provinciale. 

4. Ca organe proprii ale Transilvaniei, subordonate celor imperiale, au fost: 
cancelaria aulică, dieta şi cancelaria Transilvaniei. Începând cu luna iulie 1863, 
Transilvania a avut o dietă proprie, radical deosebită şi ca alcătuire dar şi din punct de 
vedere al activităţii de dietele cunoscute până acum, intrată în istorie sub denumirea de 
“Dieta românească de la Sibiu“. 

Când împăratul a decis convocarea dietei şi pentru Transilvania alături de 
rescriptul imperial dat, a dat şi o lege electorală, conform căreia dieta Transilvaniei 
urma a se compune din: deputaţi aleşi prin vot direct - până în 125; deputaţi numiţi de 
împărat - până la 40. 

Regimul electoral s-a bazat pe censul de avere, drept de vot având cei ce plăteau 
o contribuţie către stat de cel puţin 8 florini valoare austriacă, cu stabilirea expresă că 
cei ce aparţineau “clasei servitorilor“ nu beneficiau de acest drept. Erau scutiţi de acest 
cens: preoţii cu parohii, capelanii, profesorii, notarii, avocaţii, inginerii, artiştii, 
învățătorii comunali şi alte categorii de intelectuali. 

Aveau dreptul de a alege numai bărbaţii, de la vârsta de 24 de ani împliniţi. 

Noua reglementare a dreptului de vot nu a chemat masele de la viaţa politică a 
țării. 

În legătură cu cea de-a doua categorie de deputaţi, ei au fost numiţi de împărat 
din rândul acelora care “prin proprietate şi inteligenţă, prin experienţă în afacerile 
publice şi-au câştigat merite pentru tron şi stat şi au excelat pe teren bisericesc în ştiinţă 
şi artă“ (art.1). 

Dieta aleasă pe baza dispoziţiilor la care ne-am referit s-a deschis în iulie 1863 la 
Sibiu şi a reprezentat un moment important în istoria politică a Transilvaniei. 
Constituirea ei s-a bazat pe principiul reprezentării proporţionale a naţiunii române şi 
naționalităților conlocuitoare, un lucru foarte important. Datorită censului de avere pus, 
ca şi condiţie a exercitării dreptului de vot, dieta nu numai că nu a reflectat realitatea, 
sub aspectul reprezentării proporţionale la care ne-am referit mai sus, numărul 
deputaţilor naţiunii române (în raport cu cel al celorlalte naţionalităţi) nereflectând fidel 
proporţia pe care o reprezenta națiunea română în totalul locuitorilor Transilvaniei, dar 
nu a fost nici un organ care să reprezinte masele populare. 

Dieta şi-a deschis lucrările la 15 iulie 1863, în prezenţa deputaţilor români, saşi 
şi numai a trei deputaţi maghiari. 

La 16 iulie a fost prezentat mesajul regal, în care s-a subliniat mai întâi că unirea 
Transilvaniei cu Ungaria “nu s-a înfiinţat niciodată cu deplină putere de lege“, iar în al 
doilea rând, că împăratul urmărea “schimbări progresive“ în “egala îndreptăţire civilă şi 
politică a tuturor claselor poporaţiunii, fără deschilinire de naţionalitate şi legiune“. 

Dintre legile mai importante elaborate de această dietă amintim: Legea cu 
privire la egala “îndreptăţire a naţiunii române şi confesiunilor ei“, stabilindu-se că 
“națiunea română, religiunea greco-catolică, ca atare şi religiunea greco-orientală se 
recunoscut prin lege, întru înţelesul constituţiunii transilvănene, întocmai ca şi celelalte 
3 naţiuni şi 4 confesiuni recunoscute în Transilvania“ (art. 1).“ Naţiunile recunoscute prin 
legeşi adică națiunea maghiarilor, secuilor, saşilor şi a românilor, faţă una de alta sunt 


pe deplin egal îndreptăţite şi, ca atare, se folosesc în sensul constituţiunii transilvane, de 
asemenea drepturi politice“ (art.3). “Numirile diferite ale părților ţării nu întemeiază şi 
nu dau pe seama naționalităților nici un fel de drepturi politice“ (art.4). 

Pentru prima dată în istoria Transilvaniei s-a legiferat deplina egalitate a naţiunii 
române cu celelalte naţionalităţi. Națiunea română, luptând alături de celelalte naţiuni 
ale Imperiului pentru eliberarea națională, înțelegea, în condiţiile de atunci, să nu 
înlocuiască o discriminare cu alta, ci să asigure deplină egalitate între ea şi celelalte 
naţionalităţi ce locuiau în Transilvania. 

Legea privitoare la întrebuinţarea celor trei limbi ale ţării în “comunicaţiunea 
publică oficioasă“ stabilea că cele trei limbi, adică limba română, cea ungară şi germană 
erau egal îndreptăţite în comunicaţiunea publică oficioasă (art.1), iar ca un principiu 
general s-a prevăzut că în justiţie, administraţie, şcoli etc. “părților le stă n voie a 
întrebuința ... orişicare din cele trei limbi ...“ (art.2). 

În afară de aceste două legi cardinale pentru etapa pe care o străbate 
Transilvania în această vreme, Dieta de la Sibiu a mai elaborat Legea pentru 
organizarea tribunalului suprem al Ardealului, Legea pentru sancţionarea şi publicarea 
legilor, Legea electorală, Legea pentru aducerea unor modificări în patenta urbarială 
ş.a. Menţionăm din Legea electorală pentru Transilvania art.1 , care stabilea: “cercurile 
electorale sunt astfel combinate, ca toate naţiunile să poată trimite reprezentanţi la dietă 
în număr corespunzător“, pornindu-se de la acel principiu al egalei îndreptăţiri a naţiunii 
române cu celelalte naţionalităţi din Transilvania, care a străbătut ca un fir roşu întreaga 
activitate a acestei diete. 

Cât înainte au fost aceste măsuri legislative ale Dietei de la Sibiu, dacă ne 
gândim la ceea ce a fost în Transilvania în vremea acelui Unio Trium Nationum, creat în 
1437, când națiunea română a fost declarată în ţar sa o naţiune “tolerată“şi la ceea ce se 
va întâmpla în viitor, nu peste mulţi ani, în perioada dualismului, când în 1868, după ce 
vor căpăta drept propriu de legiferare în cadrul monarhiei dualiste, guvernanţii de la 
Budapesta vor elabora Legea XLIV, cu privire la naţionalităţi şi Legea XXXVIII, 
privitoare la învățământ, prin care vor trece la realizarea unei politici de 
deznaționalizare, provocând mult rău naţiunii române şi dezvoltării sale. 

Actul politic care a avut loc în anul 1867 - crearea dualismului austro-ungar - a 
fost temeinic pregătit între 1865 şi 1867. Prin rescriptul imperial din 1 septembrie 1865, 
împăratul a desfiinţat Dieta de la Sibiu şi la 19 noiembrie a fost convocată o nouă dietă 
a Ardealului la Cluj, cu acesta fiind, de fapt, desfiinţată orice urmă de autonomie a 
Transilvaniei. 

În rescriptul imperial s-a făcut, mai întâi, specificarea că dieta se va compune 
după dispoziţiile Legii XI din 1791 şi în al doilea rând, s-a prevăzut că acestei diete i se 
va aşterne “ca obiect exclusiv şi unic al dezbaterii - reviziunea art.de lege I din anul 
1848, despre uniunea Ungariei şi a Transilvaniei. 

Noile măsuri au avut un caracter reacţionar, în primul rând, pentru că dieta s-a 
organizat pe principiile feudale, cu 108 deputaţi aleşi pe bază de cens (românii aveau de 
acum numai 14 deputaţi aleşi) şi 190 de deputaţi “regalişti“ (din care 32 erau români). 
În al doilea rând, împăratul a revenit asupra hotărârilor anterioare, când a decretat ca 
nule dispoziţiile din 1848 cu privire la anexarea Transilvaniei de către Ungaria, acum, în 
Dieta de la Cluj, punând în discuţie tocmai această problemă; şi, desigur, dieta compusă 
în mare majoritate din reprezentanţi maghiari, adepţi ai anexării, a votat-o împotriva 
protestelor deputaţilor români şi a naţiunii române, ce mai numeroasă parte a 
locuitorilor Transilvaniei. 

În urma acordului austro-ungar din 17 februarie 1867 şi a încoronării din 8 iunie 
1867 a împăratului Frantz Ioseph I al Austriei ca rege al Ungariei, s-a creat oficial 


“fatala“ întovărăşire austro-ungară, regim politic de oprimare a maselor muncitoare din 
imperiu şi a luptei pentru eliberare naţională. 

b) Organele centrale comune ale monarhiei austro-ungară. 

1. Parlamentul delegaţiilor, compus din două delegaţii a câte 60 de membri, 
alese de către parlamentul Austriei şi cel al Ungariei, după Legea din decembrie 1867, 
competenţa acestui organ fiind de ordin legislativ, în problemele comune. 

2. Guvernul comun, mai exact miniştri comuni însărcinaţi cu administrarea 
problemelor comune ale monarhiei dualisteşi anume: Ministerul Afacerilor Externe, 
Ministerul de Război şi Ministerul de Finanţe. 

c) Organele centrale ale statului maghiar în perioada dualismului. 

1. Parlamentul, compus din 2 camere: camera magnaţilor şi camera deputaţilor, 
prima compusă din 700 de membri, recrutaţi, după principiile stabilite încă în 
orânduirea feudală (în 1879 cuprindea, printre alții: 18 principi, 380 conți şi 208 
baroni), cu competenţă legislativă; cea de-a doua, compusă din deputaţi aleşi, pe baza 
Legii electorale din 1848, modificată în 1874, de când dreptul de vot s-a “acordat 
tuturor celor care aveau o proprietate asupra pământului egală cu cel puţin 1/4 de fostă 
sesie iobăgească. Aceasta însemna cca 5 ha. În Transilvania censul avea ca bază suma 
de bani echivalentă cu venitul mediu al unei asemenea proprietăţi pe Câmpia Ungariei. 
În Transilvania însă productivitatea solului era mai scăzută. De aceea, o asemenea sumă 
însemna în realitate venitul unei proprietăţi de cel puţin 10-12 ha de calitate foarte bună. 
Ca urmare, numai foarte puţini ţărani aveau drept de vot. La oraşe, censul era mai 
scăzut, condiţia fiind proprietatea unei case cu cel puţin trei camere. Erau exceptate de 
la cens persoanele care posedau o diplomă de studii sau erau funcţionari administrativi 
de stat“. 

Asemenea dispoziţii au lovit, în principal, în țărănime din Transilvania, care în 
majoritate erau români, avantajând burghezia, în centrele urbane fiind mai numeroasă 
burghezia maghiară şi germană. 

Punând în aplicare legile cu privire la limba maghiară, ca singura limbă oficială, 
legea electorală a considerat analfabeți pe necunoscătorii limbii maghiare şi i-a exclus 
de la exerciţiul dreptului de vot. 

Parlamentul maghiar, compus astfel nu a reprezentat, în primul rând, masele 
populare, dar nu a fost nici reprezentantul naţiunilor înglobate cu forţa în cadrul 
Ungariei - români, croaţi, sloveni etc. 

În Transilvania propriu-zisă, pe baza acestei legi au avut drept de vot 3,3% 
dintre români, saşi şi alţii, care au reprezentat 72,9% dintre locuitori. 

2. Şeful statului. Împăratul Austriei a fost şi rege al Ungariei, calitate în baza 
căreia a avut următoarele atribuţii: iniţiativă legislativă, dreptul de a convoca 
parlamentul în sesiuni extraordinare, dreptul de a-l proroga, dreptul de a dizolva camera 
deputaţilor după votarea bugetului şi de a convoca corpul electoral în trei luni pentru 
alegeri. În calitate de rege al Ungariei, a avut şi dreptul de veto absolut asupra legilor 
votate de parlamentul de la Budapesta. 

3. Guvernul maghiar, format din 8 miniştri, recrutaţi fără a se aplica regula 
regimului parlamentar după care parlamentul face guvernul. Erau numiţi şi în afara 
parlamentului, după simpatia regelui sau a celui care era însărcinat cu formarea 
cabinetului. 


C) STATUL ŞI DREPTUL ROMÂNIEI CONTEMPORANE 


XV. STATUL ȘI DREPTUL ROMÂNIEI ÎNTRE 1918 ȘI 1938 
A. DREPTUL CONSTITUȚIONAL 


O primă problemă care s-a impus imediat primului război mondial a fost aceea a 
integrării organice a provinciilor care s-au unit cu România în cadrul statului naţional 
unitar român. 

Actele Marii Uniri au fost confirmate de organele competente ale statului român, 
recunoscându-se, astfel, valoarea lor politică şi juridică, precum şi hotărârile cuprinse în 
ele. Astfel, la 9 aprilie 1918 a fost elaborat decretul relativ la unirea Basarabiei cu 
România, la 13 decembrie 1918 Decretul nr.3631 pentru unirea Transilvaniei şi a 
celorlalte ţinuturi româneşti din Ungaria cu România şi la 19 decembrie 1918 Decretul 
nr.3774 relativ la unirea Bucovinei cu România. Totodată, au fost elaborate decrete 
pentru organizarea Transilvaniei (13 decembrie 1918) şi Bucovinei (19 decembrie 
1918), provinciile uite trimiţându-şi miniştrii fără portofoliu în Consiliul de Miniştri de 
la Bucureşti. A fost vorba, desigur, de o organizare temporară a provinciilor unite cu 
România, menită să faciliteze integrarea lor în cadrul statului român. 

Activitatea acestor organe s-a desfăşurat în limitele dispoziţiilor Decretului din 
13 decembrie 1918, pentru organizarea Transilvaniei şi a celorlalte ţinuturi româneşti 
din Ungaria cu România a stabilit că: “Vor rămâne însă în administraţia guvernului 
regal afacerile străine, armata, căile ferate, poştele, telegrafele, telefoanele, circulaţia 
funciară, vămile, împrumuturile publice şi siguranţa generală a statului“ (art.3). 

Transilvania a avut, pentru această perioadă de tranziţie, ca organe proprii: a) 
Marele Sfat Naţional - organ reprezentativ - parlamentar, care a fost ales de Marea 
Adunare Naţională şi a doua zi după unire s-a şi întrunit şi a aprobat, între altele, lista 
celor 15 membri numiţi şefi de resoarte ai celui de-al doilea organ de conducere: b) 
Consiliul Dirigent - organul executiv cu competenţă administrativă. 

La 29 iulie 1919, Marele Stat Naţional, întrunit la Sibiu, s-a pronunţat asupra a 
două proiecte de lege foarte importante: proiectul de lege pentru reforma agrară, care a 
devenit lege şi a fost în vigoare până la Legea pentru reforma agrară din 1921şi 
proiectul de lege electorală. 

Pentru Bucovina, Decretul de organizare a acestei provincii din 19 decembrie 
1918 a prevăzut, în art.3, că unul din cei doi miniştri fără portofoliu ce o reprezenta în 
Consiliul de Miniştri de la Bucureşti, va fi delegatul acestui organ în vederea 
administraţiei Bucovinei, sub a cărui conducere şi organizare se instituia un serviciu 
administrativ, cuprinzând următoarele secretariate de serviciu, pentru: interne, justiţie, 
finanţe, instrucţia publică, culte, lucrări publice, industrie, comerţ şi îngrijirea socială, 
agricultură, domenii şi alimentare, salubritate publică. 

Prin elaborarea la 1 ianuarie 1920 a Legii pentru unirea Transilvaniei, 
Banatului, Crişanei şi Maramureşului cu România şi a Ligii pentru unirea Bucovinei cu 
România, prin care s-a ratificat, investindu-se cu putere de lege, Decretele privitoare la 
unirea provinciilor româneşti cu patria-mumă, s-a consacrat, de faptşi de drept că aceste 
provincii “sunt şi rămân de-a pururea unite cu România“. Drept urmare, prin Decretul- 
Lege nr.1462 din 1920 s-a desfiinţat Consiliul Dirigent, atribuţiile sale şi ale resoartelor 
ce-l compuneau trecând asupra organelor centrale ale statului român, iar prin Decretul- 
lege nr.1476 din 1920 s-a stabilit că atribuţiile directoratelor din Basarabia şi ale 
secretariatelor de servicii din Bucovina treceau la organele centrale ale statului român, 
aceste organe provinciale încetându-şi existenţa. 


România devenea, aşa cum va consacra Constituţia modificată din 1923, “un stat 
naţional unitar şi indivizibil“, teritoriul său fiind “nealineabil“ (art.1 şi 2). 

O a doua problemă de bază a dreptului constituţional din această etapă a privit 
însăşi legea juridică fundamentală - Constituţia ţării. Mai întâi, amintim că Constituţia 
din 1866 a fost modificată în anii 1917-1918 în legătură cu două mari revendicări ale 
poporului român: votul universal şi reforma agrară. 

În 20 iulie 1917, prin Legea promulgată prin Decretul nr.721 din 19 iulie 1917, 
s-au modificat articolele 19, 57 şi 67 din Constituţie. S-a stabilit că “Proprietatea de 
orice natură, precum şi creanţele asupra statului sunt sacre şi inviolabile. 

Nimeni nu poate fi expropriat decât pentru cauză de utilitate publică 
legalemente constatată şi după o dreaptă şi prealabilă despăgubire. 

Prin cauză de utilitate publică se înţelege comunicaţiunea, salubritatea publică, 
lucrările de apărare a ţării şi cele de interes militar, cultural, istoric sau arheologic, de 
irigaţiuni, căderi de apă, de desecare de bălți, de regularea cursurilor apelor, de 
canalizare, de împădurire sau de creare de zone de protecţiune a pădurilor, de comasare 
a proprietăţii mici rurale sau a terenurilor urbane, de înfiinţare de aşezăminte industriale 
arătate prin lege specială, construcţiunile de edificii publice de către stat, judeţe sau 
comune, precum şi orice alte lucrări de interes public“; se constată, în raport cu 
reglementarea anterioară, o lărgire a noţiunii de “expropriere pentru cauză de utilitate 
publică“ (detaliile fiind cuprinse în continuare în texte ale acestei legi) şi aceasta pentru 
a se înlesni elaborarea legislaţiei privitoare la reforma agrară şi împroprietărirea 
țăranilor, care a îmbrăcat forma finală în Legea din 1821. 

În privinţa dreptului de vot, art.57 urma a avea următorul conţinut: “Adunarea 
deputaților se compune din deputaţi aleşi de cetăţenii români majori prin votul 
universal, egal, direct, obligatoriu şi cu scrutin secret pe baza reprezentării 
proporţionale“, prin aceasta lichidându-se sistemul de vot bazat pe cens şi proclamarea 
votului universal şi ceea ce ni se pare demn de subliniat, repartizarea mandatelor de 
deputaţi să se facă prin prezentarea proporțională, un aspect foarte înaintat; în privinţa 
senatului, art.67 avea de acum următorul conţinut: “Senatul se compune din senatori 
aleşi din senatori de drept“. 

Modificarea constituţională referitoare la parlament a fost pusă în aplicare prin 
Decretul-Lege pentru alegerea deputaţilor şi senatorilor prin vot obştesc, obligatoriu, 
egal, direct şi secret, pe baza reprezentării proporționale, 16 noiembrie 1918 (modificat 
în 22 decembrie 1918). Prin această lege s-a decretat că “Toţi cetăţenii români, majori, 
vor alge prin vot obştesc obligator, egal, direct şi secret şi pe baza reprezentării 
proporționale, un număr de deputaţi proporțional cu populaţia“ (art.1), pentru 
circumscripţii electorale, fiecare judeţ formând o asemenea circumscripție, legându-se 
câte un deputat la fiecare număr de 30.000 locuitori“ (art.2). În privinţa alegerii 
senatorilor, aveau drept de a alege, toți cetăţenii români de la vârsta de 40 de ani 
împliniţi, câte un senator la fiecare 70.000 locuitori. În art.7 se stabilea cine intra în 
categoria senatorilor de drept. În art.8 şi 9 sunt stabilite condiţiile de elibibilitate şi 
incapacităţile,  nedemnităţile şi  incompatibilităţileşi reținem în situaţia celor 
incompatibili că în art.12 (modificat prin decretul din 22 decembrie 1918) s-a statut că: 
“Militarii în activitate şi toţi acei care ocupă o funcţie de orice natură, retribuită de stat, 
judeţ sau comună, sau aşezăminte de utilitate publică ale căror bugete se votează de 
Adunarea deputaţilor, nu pot fi aleşi decât dacă demisionează din funcţiune în termen de 
30 de zile de la data decretului de față“, acelaşi regim aplicându-se şi celor care 
îndeplineau servicii în instituţii publice, dar pentru numirea cărora se cerea un decret 
regal. 


În Monitorul Oficial din 29 martie 1923 (nr.282) a fost publicat acul 
constituţional care, după unii cercetători a fost o nouă constituţie a României, după alţii 
a fost ultima şi cea mai importantă modificare a Constituţiei României din 1866. 

Raliindu-ne celor ce au susţinut şi susţin că se află în faţa ultimei şi celei mai 
importante modificări ale Constituţiei României din 1866 şi, de aceea, noi o numim 
Constituţia României modificată în 1923 şi citând una dintre cele mai autorizate păreri, 
cea a istoricului Alex. Lăpedatu, care spunea, vorbind despre I.C.Brătianu, cu referire la 
această constituţie, următoarele: “Constituţia din 1923 nu a fost şi nu va putea fi 
concepţia şi în linia politicii sale de continuitate (este vorba de I.I.C. Brătianu,), o 
constituţie nouă, cum ar fi vrut unii să o facă, ci vechea constituţie a ţării, pe temeiul 
căreia s-a desfăşurat viaţa politică românească de la 1866 încoace, constituţie care 
trebuia numai adaptată acum la 1923, pe aceleaşi principii fundamentale, la noile 
împrejurări şi necesităţi ale României întregite, vom încerca să motivăm opţiunea 
noastră. Mai întâi, în conţinutul ei Constituţia modificată în 1923 include 138 de 
articole, mai multe cu 10 ca cea din 1866 (128), din acestea, cea din 1923 are doar 7 
articole noi, 25 de articole reformulate şi cu adaosuri, în timp ce 76 de articole au rămas 
nemodificate. În al treilea rând, trebuie să reținem că momentul istoric al elaborării 
Constituţiei modificate în 1923 nu a diferit în esenţă de situaţia existentă anterior în 
România, sub imperiul Constituţiei din 1866 şi a fost doar o altă treaptă superioară în 
dezvoltarea societăţii româneşti. Nu este mai puţin adevărat că în 1923 trebuiau să se 
înscrie în Constituţie noile realităţi. Aşa se explică faptul că art.l al Constituţiei din 
1866, prin care s-a consacrat că statul român era un stat indivizibil a fost reformulat în 
1923 în concordanţă cu realităţile istorice (realizarea României Mari) şi s-a stabilit 
constituţional că “Regatul României este un stat naţional unitar şi indivizibil“. 

Sigur, a fost firească cuprinderea în această constituţie a tuturor modificărilor 
constituționale făcute anterior; cum le-a cuprins, cum pe unele le-a modificat (de 
exemplu prin art.64 referitor la Adunarea deputaţilor s-a stabilit că repartizarea 
mandatelor se făcea pe baza reprezentării minorităţii, înlocuindu-se repartizarea pe 
principiul proporţionalităţii, consacrată în modificările contituţionale din 1917-1918, 
ceea ce a însemnat un pas înapoi pe linia dezvoltării democratice a ţării) cum şi 
Constituţia modificată în ansamblul ei a contribuit la adâncirea democraţiei şi la 
progresul general al țării. 

Nu este mai puţin adevărat că, sub aspectul redactării ei, Constituţia modificată 
în 1923 este mai bine structurată şi cuprinde formulări mai corespunzătoare. 

Cea de-a doua problemă în legătură cu această Constituţie modificată în 1923 se 
ridică în legătură cu afirmaţia făcută de unii istorici şi cercetători, că această Constituţie 
a fost “cea mai democratică din întreaga perioadă a regimului burghez“. Sigur, 
problema trebuie analizată, pe de o parte, cu raportare la situaţia în care alte ţări la 
momentul istoric dat, iar, pe de altă parte, cu raportare la situaţia din ţara noastră şi 
aceasta pentru că o constituţie se judecă atât prin conţinutul ei, dar mai ales prin 
“regimul constituțional“ pe care-l instituie, aceasta în raport cu interesele şi năzuinţele 
poporului. 

În raport cu situaţia statelor Europei la momentul istoric dat, trebuie să 
subliniem că Constituţia modificată a României în 1923 a fost elaborată în condiţiile în 
care, cu mici excepţii, veniseră la putere regimuri de extremă dreaptă (fasciste şi 
militare, ca de exemplu în Ungaria, Bulgaria, Italia etc.) iar la răsărit se instaurau 
regimul de extremă stângă (bolşevic); şi în raport cu aceste regimuri, regimul instaurat 
în România a fost un regim al democraţiei burgheze. 

Raportându-ne la conţinutul ei şi la “regimul constituţional“ instaurat, trebuie să 
arătăm că, pe lângă principiile prevăzute de Constituţia din 1866, Constituţia modificată 


în 1923 are meritul de a fi introdus şi principii noi, dar mai ales de a fi reglementat mai 
bine, mai complet şi mai exact principiile preluate din cea din 1866. Astfel: găsim mai 
bine formulat şi exprimat principiul egalităţii şi supremaţiei Constituţiei, prin art.103 
reglementându-se pe cale constituţională problema controlului constituţionalităţii 
legilor; bine şi mai precis a fost formulat şi principiul suveranităţii naţionale (şi nu 
principiul suveranităţii de stat) prin declaraţia după are puterea de stat aparţine naţiunii, 
care o exercita, însă prin delegaţiune şi nu direct, prin decretare statului român ca stat 
naţional, unitar şi indivizibil, prin interzicerea colonizării teritoriului naţional cu 
populaţii sau grupuri etnice străine; menţine principiul separaţiei puterilor în stat, prin 
prevederile ei consacrând ceea ce a fost realitate în România şi până atunci, supremaţia 
executivului; proclamă în concepţia burgheză drepturile şi libertăţile democratice, în 
sensul proclamării mai multor libertăţi şi mai puţine drepturi, intenţiile de garantare a 
exercitării lor fiind serios diminuate de formulări ca: “O lege specială va determina 
condiţiile în care ...“, sau că exercitarea respectivei libertăţi sau drept se va face 
“conformându-se legilor care reglementează exerciţiul“ respectivului drept de libertate; 
în fond, legiuitorul constituţional a lăsat legiuitorului ordinar legiferare concretă prin 
care ar fi trebuit să se asigure condiţiile exercitării drepturilor şi libertăților înscrise în 
Constituţie. În practică, nu puţine au fost cazurile în care legiuitorul ordinar nu a 
asigurat aceste condiţii; dimpotrivă, au fost cazuri când s-a legiferat împotriva 
prevederilor constituţionale. 

Este de reţinut că această Constituţie modificată în 1923 are şi unele prevederi 
însemnate, concordante cu necesităţile momentului istoric dat. Pe această linie, s-au 
înscris prevederile privind dreptul de proprietate, părăsindu-se teza individualistă a 
codului civil Român (1864) şi a Constituţiei din 1866, proprietatea fiind declarată 
“funcţie socială“ şi în raport cu această nouă concepţie sunt reglementate problema 
exproprierii pentru cauză de utilitate publică, problema bogățiilor subsolului prin acea 
“naţionalizare“, garantarea proprietăţii şi a creanţelor statului etc. De asemenea, modul 
cum a fost consacrată libertatea şi egalitatea cetăţenilor, a tuturor cetăţenilor în toate 
domeniile este un fapt pozitiv. Cu toate acestea, nu pot fi trecute cu vederea unele 
prevederi constituţionale care nu s-au înscris pe linia a ceea ce am numit “adâncirea 
democraţiei în România“. Aşa de exemplu, în art.6 alin.2, a fost înscris că “legi speciale, 
votate cu majoritate de două treimi, vor determina condiţiile sub care femeile pot avea 
exerciţiul drepturilor politice“ şi se ştie că, cu excepţia unor prevederi din Legea pentru 
organizarea administraţiei locale din 1929, prin care s-a acordat drept de vot numai unor 
categorii de femei la alegerea consiliilor comunale şi judeţene, nu a existat nici o altă 
legiferare referitoare la drepturile politice ale femeilor; ele au fost excluse de la viaţa 
politică; de asemenea, menţionăm aici, analiza se face la locul potrivit, modul cum a 
fost concepută constituirea, organizarea şi compunerea parlamentului, cum a fost 
reglementat raportul dintre rege-parlament-guvern, cu supremaţia monarhiei în sistemul 
organelor statului, revizuirea Constituţiei (dându-se şi regelui posibilitate de a cere 
revizuirea legii juridice fundamentale, nu numai oricărei adunări legiuitoare - 
reprezentantele naţiunii). 

Prin conţinutul ei, cu toate limitele pe care le-a avut, Constituţia modificată în 
1923 ar fi putut crea cadrul adecvat pentru evoluţia pe drumul unei adânciri a 
democraţiei în ţara noastră, ţinând seama şi de faptul că prin dispoziţiile referitoare la 
dreptul de vot care, după părerea noastră, nu a fost universal şi a fost vorba de o 
universalitate a votului, ea a creat anumite condiţii pentru lărgirea corpului electoral 
chemat să desemneze pe cei ce urmau a reprezenta “naţiunea“ în organul parlamentar 
care din nefericire, nici în această perioadă nu a devenit organul suprem al puterii de 
stat. Faptul că prin dispoziţiile ei această Constituţie a lăsat în foarte multe domenii 


legiuitorului ordinar sarcina de a legifera în concret, a facilitat posibilitatea denaturării 
prevederilor ei pe principii partizane şi chiar eludarea conţinutului declarativ al 
Constituţiei. Să amintim, în această ordine, limitele pe care le-au avut o serie de legi 
elaborate ulterior, cum a fost legea persoanelor juridice din 1924, legislaţia referitoare la 
reprimarea unor infracţiuni la ordinea publică (elaborate pentru motive temeinice, dar 
ale căror dispoziţii au fost aplicate uneori exagerat şi unilateral, Legea electorală din 
1926, legislaţia privind starea de asediu începând cu 1933 ş.a). 


Organele centrale ale statului român (structura şi formarea lor) 

1. Parlamentul. Prin reforma constituțională din 1917-1918 prezentată mai sus, 
nu s-au adus modificări din cele două camere: Adunarea deputaţilor şi Senatul. A fost 
abolit sistemul votului cenzitar şi s-a stabilit că Adunarea deputaţilor se alegea de către 
cetăţenii români majori, prin vot obştesc obligatoriu, egal, direct şi secret şi pe baza 
reprezentării proporționale, iar Senatul se compunea din senatori aleşi de cetăţenii 
români de la vârsta de 40 de ani împliniţi şi din senatori de drept (moștenitorul tronului 
de la vârsta de 18 ani împliniţi, cu drept de vot deliberativ numai de la împlinirea vârstei 
de 25 ani; mitropolitul şi episcopii eparhioţi). 

Constituţia modificată din 1923 a fost un pas înapoi, în raport cu această reformă 
constituţională, în privinţa componenţei parlamentului; condiţiile în care a fost elaborată 
această Constituţie modificată nu mai erau cele din anii 1917-1918, când modificarea 
Constituţiei a fost impusă şi de eroismul ostaşilor români pe câmpul de luptă, dar şi de 
acţiunile maselor pentru revendicări democratice, stări de lucruri ce nu puteau fi 
neobservate şi neluate în seamă de guvernanţii României. 

Cu toate că a fost menţionată în Constituţia modificată în 1923 prevederea 
referitoare la universalitatea votului, faptul că femeile nu au avut exerciţiul drepturilor 
politice (vezi art.6 alin. 2), iar majoratul politic pentru a fi alegător la Adunarea 
deputaților era de 21 de ani, iar la Senat de 40 de ani, arată, deopotrivă că votul decretat 
universal era departe de a corespunde acestei caracteristici. 

Modul cum a fost concepută componenţa Senatului arată, de asemenea, că 
guvernanţii României şi clasele pe care aceştia le serveau au întreprins acţiuni hotărâte 
şi au luat măsuri pentru a goli cât mai mult dreptul de vot de conţinutul său real. 
Senatul s-a compus, după prevederile Constituţiei din senatori de drept, în legătură cu 
care trebuie să spunem că s-a hotărât mărirea numărului lor cu persoane care deţineau 
funcțiuni înalte în stat (moştenitorul tronului de la vârsta de 18 ani, mitropolitul țării, 
capii confesiunilor recunoscute în senat, în anumite condiţii, Preşedintele Academiei 
Române) cu foşti demnitari ai statului (foşti preşedinţi de Consilii de Miniştri cu patru 
ani vechime, foşti miniştri cu o vechime de cel puţin 6 ani în diferite guvernări, foşti 
senatori şi deputaţi în cel puţin 10 legislaturi, generali de rezervă şi în retragere ş.a.) şi 
din senatori aleşi, prevăzându-se dispoziţii prin care, în mod vădit a fost încălcată 
universalitatea dreptului; s-a stabilit că, pe lângă senatorii aleşi pe circumscripţii 
electorale de către cetăţenii români de la 40 de ani împliniţi, au mai existat senatori aleşi 
de anumite corpuri constituite în stat, consiliile comunale şi judeţene, camerele de 
comerţ, industrie, muncă şi agricultură, precum şi universalităţile din ţară. Prin acestea 
s-a încălcat nu numai universalitatea votului, ci şi caracterul lor direct. 

În punerea în aplicare a dispoziţiilor Constituţiei modificate în 1923 cu privire la 
exerciţiul dreptului de vot, a fost elaborată Legea electorală din 1926, care prin 
dispoziţiile ei, a golit şi mai mult votul universal de conţinutul său real. A servit în mod 
nemijlocit acestui scop, crearea prin legea sus citată, a acelei prime electorale, potrivit 


căreia partidul ce întrunea în alegeri 40% din voturi, primea jumătate din numărul 
locuitorilor din Adunare deputaţilor, iar restul de jumătate se împărțea între toate 
partidele, inclusiv partidul majoritar, care au obţinut minimum 8% din voturi pe ţară, în 
raport cu procentul de voturi obţinut; în felul acesta, partidul ce obținea o majoritate 
relativă în alegeri (40% din voturi) ajungea să obţină cel puţin 70% din mandatele de 
deputaţi, în timp ce toate celelalte partide care obţinuseră 60% din voturi nu luau decât 
30% din locurile de deputat. lată cum o situaţie ce nu corespundea raportului real de 
forţe politice asigura partidului ce a organizat alegerile şi guvernului său un sprijin 
eficient în parlamentul țării. 

2. Şeful statului. După primul război mondial nu s-a schimbat statutul juridic al 
monarhiei. Ceea ce este de menţionat este instituirea regenței în perioada 1927-1930 şi 
apoi acea “restauraţie“ din iunie 1930 - aducerea lui Carol al II-lea ca rege al României 
(deşi renunţase la calitate de prinţ moştenitor). De la început, Carol al II-lea şi-a dat în 
vileag veleităţile de dictator, fapt ce l-a făcut pe Nicolae Iorga să spună, în auzul celor 
prezenţi, în ziua depunerii jurământului la Cameră de către noul rege, următoarea: 
“Părerea mea este că astăzi amurgul se lasă asupra vieţii de partid“. Evenimentele 
viitore au confirmat aceste cuvinte ale marelui profesor. 

3. Miniştrii şi guvernul. Deformarea regulei regimului parlamentar, după care 
parlamentul face guvernul şi înlocuirea ei cu practica consacrată încă de dinainte 
primului război mondial, când guvernul făcea parlamentul, a fost constant aplicată şi în 
această perioadă. 

În legătură cu guvernul şi miniştrii, se impun aici unele precizări. În primul rând, 
în ceea ce priveşte componenţa guvernului, apare demnitatea de ministru fără 
portofoliu, pe de o parte, creație a actelor prin care s-a hotărât unirea provinciilor 
româneşti cu Patria-mumă. Decretul de organizare a Bucovinei, din 19 decembrie 1918, 
de exemplu, prevăzând în art. 2 următoarele: pentru Bucovina vor intra în consiliul de 
miniştri doi miniştri fără portofoliu“ iar pe de altă parte, o necesitate pentru partidele 
politice din ţară, atunci când, victorioase în alegeri, nu aveau suficiente posturi plătite 
pentru cei ce slujiseră cu credinţă, folosind şi această cale a funcţiei de ministru fără 
portofoliu. 

În al doilea rând, crearea unor ministre noi sau reorganizarea celor existente s-a 
făcut, după ce Carol al II-lea a fost adus în ţară, prin încălcarea dispoziţiilor 
constituţionale, pe cale de decrete-lege (art.93 al Constituţiei modificate în 1923 
stabilea, în alin. al II-lea, că: “Departamentele ministeriale şi subsecretariatele de stat nu 
se pot înfiinţa şi desfiinţa decât prin lege“). 

În fine, dar nu în ultimul rând, ca importanţă, menţionăm întărirea (prin diverse 
organizări şi reorganizări) a aparatului represiv central, în frunte cu Ministerul de 
Interne, problema apărării ordinii publice fiind o preocupare principală a guvernanţilor. 

În privinţa activităţii şi a raporturilor dintre organele centrale ale statului român, 
în principiu, situaţia s-a prezentat la fel ca înainte de primul război mondial. Totuşi, 
trebuie să subliniem în primul rând, că forţele ce doreau adâncirea democraţiei au 
determinat guvernanţii României să elaboreze o serie de legi concesive, este adevărat, 
cu multe limite. 

În al doilea rând, reţine atenţia faptul că începând cu anul 1934 s-a manifestat în 
România tot mai accentuat intenţia regelui Carol al II-lea şi a cercurilor din jurul său de 
a lichida regimul parlamentar-constituţional, de restrângere a drepturilor şi libertăților 
cetăţeneşti. Parlamentul devenea din ce în ce tot mai incomod faţă în faţă cu această 
politică şi atunci au fost luate o serie de măsuri pentru a-i limita atribuţiile. Semnalul a 
fost dat prin Lege pentru autorizarea stării de asediu, din 16 martie 1934 şi a atins 
apogeul în 1937, când starea de asediu a fost generalizată şi permanentizată. În această 


vreme, cu asentimentul parlamentului, adevărata activitate legislativă a început să fie 
opera cabinetului ministerial, concretizată în decrete-legi emise în baza așa-numitei 
“ delegaţii“ de putere. 

În fine, tot în legătură cu activitatea legislativă, trebuie să reținem că în afară de 
“cenzura, regelui, ea a fost supusă, prin acel drept de judecată a constituţionalității 
legilor şi de a declara inadaptabile pe cele ce contraveneau dispoziţiilor Constituţiei, dat 
din 1923 Înaltei Curți de Casaţie şi Justiţiei, unui control foarte riguros din partea 
organului suprem judecătoresc pentru apărarea legalităţii. 

În legătură cu regimul parlamentar-constituţional din România, semnalăm ca o 
caracteristică a acesteia, o anumită instabilitate, rezultat la voinţei şi capriciilor unora şi 
în primul rând ale regelui, instabilitate manifestată şi în aceea că în decurs de circa 20 
de ani au avut loc alegeri parlamentare cât şi pentru aproape 40 de ani, ţinând seama că 
nu s-a respectat prevederea constituţională după care durata unei legislaturi era de 4 ani. 

De asemenea, în această perioadă a avut loc ceea ce nu s-a întâmplat niciodată în 
viaţa parlamentară a României: guvernul care a organizat şi “regizat“ alegerile 
parlamentare din decembrie 1937 nu a reuşit să le şi câştige. Partidul Naţional Liberal - 
partid de guvernământ - şi nici un alt partid politic burghez, nu a reuşit să obţină cele 
40% din voturi pentru a fi declarat, aşa cum stabilise Legea electorală din 1926, partid 
de guvernământ şi însărcinat cu formarea guvernului. Aici au adus viaţa parlamentară 
acele forțe din România care trâmbiţase insistent despre iminenta „criză” a regimului 
parlamentar şi care doreau, făcând , conştient sau inconştient, jocul ambițiilor şi 
concepţiilor regelui, un regim de dictatură de dreapta. 


XVI. STATUL ŞI DREPTUL ROMÂNIEI ÎN TIMPUL DICTATURII REGALE 
(11 FEBRUARIE 1938 - 6 SEPTEMBRIE 1940) 


A. DREPTUL CONSTITUȚIONAL 

Pe baza prevederilor constituţionale şi ale legilor ordinare date în aplicarea 
principiilor Constituţiei din 1938, organele centrale ale statului român au fost: 

1. Regele, caracterizându-se prin aplicarea în conducerea statului a principiului 
concentrării conducerii politice, a concentrării întregii puteri în mâna unei singure 
persoane - dictatorul -, Constituţia din 1938 a declarat pe rege cap al statului (art.30), 
unicul organ de conducere în stat, toate celelalte organe fiindu-i subordonate. În această 
concepţie s-a statuat că: "Puterea legislativă se exercită de rege prin Reprezentanţa 
Naţională" (art.31), că "Puterea executivă este încredinţată regelui care o exercită prin 
guvernul său...." (art.32), iar privitor la activitatea judecătorească, cu toate că s-a 
prevăzut, prin art.33 al Constituţiei din 1938, că se exercită de "organele ei", hotărârile 
pronunţate în numele legii se executau în numele regelui (art.33, alin. HT). 

În virtutea unei astfel de puteri, constituţional stabilită, care a consacrat 
instaurarea unui regim de dictatură autoritară, regele a avut în competenţa sa: iniţiativa 
legilor (art.31 alin.7), sancţionarea şi promulgarea legilor (art.31 alin. 4), dreptul de a 
face în orice privință "decrete cu putere de lege" în timpul când adunările legiuitoare 
erau dizolvate şi în intervalul dintre sesiuni (art.46 alin. al VII-lea), dreptul de a avea 
singur iniţiativa revizuirii Constituţiei, cu consultarea prealabilă a parlamentului 
(art.97), iar în legătură cu funcţionarea parlamentului, pe lângă dreptul de a convoca 
adunările legiuitoare şi a pronunţa închiderea sesiunii lor, dându-i-se şi dreptul de a 
"dizolva ambele adunări deodată sau numai una din ele"; nu s-a mai stabilit un termen 
anume pentru convocarea corpului electoral la noi alegeri, aşa cum a fost prevăzut în 
vechea Constituţie a României, ci s-a statuat doar că adunările trebuie să fie convocate 


cel puţin o dată pe an, iar în cazul în care regele amâna convocarea lor, ele se întruneau 
deplin drept la împlinirea unui an de la data amânării (art.45 alin. 3 şi 4). 

La întărirea puterii autoritare a regelui, alături de aceste prevederi, o contribuţie 
importantă a avut-o şi dreptul regelui de a numi senatori (art.63 al Constituţiei din 1938; 
art.64 al Legii electorale pentru Adunarea Deputaţilor şi Senat, din 9 mai 1939). 

În afară de aceste prevederi de natură legislativă sau în legătură cu organele 
activităţi legislative, regele a avut importante atribuţii - pe aceeaşi linie a unei puteri 
autoritare - în calitatea lui de unic şef al activităţii executive şi anume: a numit şi 
revocat miniştrii săi (art.46, alin. I), a numit sau confirmat în funcţii publice şi 
Constituţia prevedea că "potrivit legilor”, a avut dreptul de a încheia cu statele străine 
nu numai convențiile necesare pentru comerţ, navigaţie şi alte asemenea, cum a avut sub 
imperiul vechii Constituţii a României, ci tratatele politice şi militare, a fost capul 
armatei, a avut dreptul de a declara război şi a încheia pace, de a conferi decoraţiile 
române, dreptul de a acredita ambasadori şi miniştri plenipotenţiari pe lângă şefii 
statelor străine, dreptul de a bate moneda (art.46), a avut dreptul de a cere urmărirea 
miniştrilor şi trimiterea lor în judecată Înaltei Curți de Casaţie şi Justiţie. 

Cu toată această gamă foarte largă de atribuţii, cu toate că a devenit factorul 
decisiv al conducerii statului, regele prin art.44 al Constituţiei din 1938, a fost scutit de 
răspundere, persoana lui a fost declarată inviolabilă, răspunderea deplasându-se la 
ministerul competent care, contrasemnând actul regelui, "prin aceasta însăşi devine 
răspunzător”. 

2. Parlamentul. Cu toate că a fost constituția dictaturii de tip autoritar, 
Constituţia din 1938 a înscris în art.29 ca: "Toate puterile statului emană de la națiunea 
română" şi că aceasta nu le putea exercita decât prin delegaţie şi numai după principiile 
şi regulile constituţionale. 

Neîndrăznind să consacre desființarea parlamentului şi aceasta în primul rând, 
datorită voinţei imensei majorităţi a poporului român - adept al democraţiei şi 
instituţiilor ei, Constituţia din 1938 a menţinut această instituţie tradițională a 
democraţiei burgheze în structura bicamerală - Adunarea deputaţilor şi Senatul. Au fost 
luate însă o serie de măsuri legislative prin care s-a căutat să se facă din această 
instituţie (denumită încă "Reprezentanţă Naţională”) un auxiliar al regelui. În viaţa 
politică, Carol al II-lea şi cercurile din jurul său nu au reuşit să transforme parlamentul 
într-un reazim al politicii lor. Parlamentul constituit în urma alegerilor din 1939, în 
scurta-i existenţă, a devenit mai degrabă o tribună a răbufnirii unor puternice 
nemulțumiri ce existau în cercurile largi ale opiniei publice. 

Parlamentul s-a compus astfel: 

a) Adunarea deputaţilor, conform art.61 din deputaţi aleşi, "de cetăţenii români, 
care au vârsta de 30 de ani împliniţi şi practicau efectiv o îndeletnicire în vreuna din 
următoarele trei categorii: 

1. Agricultura şi munca manuală; 

2. Comerţul şi industria; 

3. Ocupaţii intelectuale 

Alegerea se face cu vot secret, obligatoriu şi exprimat prin scrutin uninominal, 
pe circumscripţii care să asigure reprezentarea felului de îndeletnicire a alegătorilor. 

Prima menţiune care se impune în legătură cu dispoziţiile de mai sus se referă la 
faptul că universalitatea votului, câştig al luptei poporului pentru un regim democrat, a 
fost lichidată datorită majoratului politic fixat la 30 de ani. O a doua menţiune se referă 
la influenţa doctrinei corporatismului, dreptul de vot avându-l numai cei ce făceau parte 
efectiv din categoriile constituite pe profesii, circumscripțiile electorale fiind constituite 
în aşa fel încât "să asigure reprezentarea felului de îndeletnicire a alegătorilor”. 


Legea electorală pentru Adunarea deputaţilor şi Senat, din 9 mai 1939, 
faţă de Constituţia din 1938, a acordat drept de vot şi femeilor la alegerea deputaţilor 
(art.5), stabilind însă că "femeile sunt elibigile în Adunarea deputaţilor" (art.4); 

b) Senatul, s-a compus, după prevederile art.63 din senatori numiţi senatori de 
drept şi senatori aleşi. Se constată mai întâi că a apărut categoria senatorilor numiţi. 
Numirea o făcea regele şi nici Constituţia şi nici Legea electorală nu a stabilit vreun 
criteriu pentru numirea senatorilor. Regele îi numea după bunul său plac. Ultimul 
alineat al art.63 a prevăzut că senatorii numiţi, în raport cu aleşi, vor fi jumătate. Legea 
electorală din 1939 a modificat aceste dispoziţii, statuând că: "Numărul lor este de 88, 
adică egal cu acela al senatorilor aleşi" (art.7 alin 2). 

În legătură cu senatorii de drept se observă că, de acum intrau în această 
categorie toţi principii familiei regale (art.8 pct.b). Şi astfel, prin cel două categorii de 
senatori amintiţi, regele şi-a asigurat majoritate în Senat şi i-a fost indiferentă poziţia pe 
care o va lua cea de-a treia categorie, cea a senatorilor aleşi. Aceştia au fost aleşi pe o 
singură circumscripție electorală, după aceleaşi criterii ca şi deputaţii. Se impun însă 
două sublinieri: prima se referă la faptul că în Referatul către Consiliul de Miniştri, 
făcut cu ocazia elaborării Legii electorale din 1939, s-a precizat că: "La Senat dreptul de 
vot îl au numai acei cetăţeni care sunt membri în organele de conducere ale corpurilor 
constituite în stat, dintre cel trei categorii de îndeletniciri prevăzute în Constituţie". Apoi 
s-a statuat, prin art.10 şi 22 ale Legii electorale, că femeile puteau alege şi să fie alese în 
Senat. 

Urmărind să transforme parlamentul într-o anexă, regele şi camarila au căutat să 
realizeze acest deziderat şi prin măsurile referitoare la activitatea şi competenţa acestui 
organ. De acum, activitatea legislativă urma a se executa de rege prin parlament şi acest 
prin a însemnat transformarea parlamentului într-un organ numai de discutare şi votare a 
proiectelor propuse de executiv. De fapt, dispoziţiile art.31 alin. 7 al Constituţiei din 
1938, după care: "Fiecare din cel două adunări pot propune din iniţiativă proprie numai 
legi în interesul obştesc al statului" este evident, luând în seamă şi faptul că noţiunea "de 
interes obştesc al statului" este foarte vagă. 

Pe această linie s-au înscris şi alte prevederi ale Constituţiei din 1938, cum a 
fost: dreptul de interpelare al miniştrilor şi guvernului nu mai apare în Constituţie 
(art.55 prevede doar dreptul parlamentarilor de a pune întrebări miniştrilor), validarea 
alegerilor pentru ambele camere şi verificarea titlurilor parlamentarilor a fost dată de 
acum în competenţa Înaltei Curți de Casaţie şi Justiţie) ş.a. 

3. Guvernul. Mergând pe linia lichidării principiilor regimului parlamentar - care 
era în contradicţie cu dictatura regală autoritară -, Constituţia din februarie 1938 a 
abandonat regula după care miniştrii urmau să fie recrutaţi din rândul majorităţii 
parlamentare şi, a atare, să se bucure de sprijinul parlamentului (al majorităţii acestuia) 
în exerciţiul activităţii lor. Pe această linie s-a statuat că: "Miniştrii exercită puterea 
executivă în numele regelui, în condiţiile stabilite de Constituţie şi pe a lor răspundere". 
Ei au devenit astfel funcţionari ai regelui, care numea şi-i îndepărta după bunul plac. 
Alineatul 3 al art.65 a stabilit ca regula că: "Miniştrii au răspundere politică numai faţă 
de lege". S-a stabilit apoi, prin art.67, pe linia concepţiei dictaturii autoritare, că: "Nu 
poate fi ministru decât cel care este român de cel puţin trei generaţii”. 

Structura şi componenţa dictaturii regale au reflectat oscilaţia regimului între 
gruparea anglo-franceză şi statele fasciste (de la guvernul profascist Goga-Cuza, 
instaurat la 29 decembrie 1937, la guvernul condus de Ioan Gigurtu, în care au intrat şi 
demnitari ai Gărzii de Fier, din 4 iulie 1940, au fost apoi cunoscute şi guverne în care a 
dominat orientarea pro anglo-franceză, cum a fost cazul guvernului condus de Armand 
Călinescu). Mai mult, au fost perioade, ca cea din ianuarie-februarie 1939, când Carol al 


II-lea ar fi putut renunţa la puterea personală în favoarea unui guvern de coaliţie 
naţional-democrat, care sprijinit de masele largi populare, ar fi putut reveni în interior la 
rânduieli democratice iar pe plan extern la o altă orientare a politicii României. Regele 
şi cercurile palatului nu au înţeles acest lucru şi nu a dat curs sugestiilor sănătoase ce li 
s-au făcut în acea vreme. 


XVII. STATUL ŞI DREPTUL ROMÂNIEI ÎN ETAPA DICTATURII 
TOTALITARE 
(6 septembrie 1940 — 23 august 1944) 


A. DREPTUL CONSTITUȚIONAL 


Elementele noi, proprii dictaturii totalitare, au fost aduse prin decretele legii din 
septembrie 1940. Prin Decretul-lege nr. 3052, din 5 septembrie 1940, s-a suspendat 
Constituţia din 1938, de acum guvernarea ţării făcându-se fără o constituţie şi a fost 
dizolvat parlamentul, legiferarea s-a concretizat în decrete-legi — operă a dictatorului. 

Imitându-se organizarea statelor fasciste (cu fiihreri şi duci), prin Decretul-lege 
nr. 3053, din 5 septembrie 1940, s-a creat instituția Conducătorului statului, “cu depline 
puteri în conducerea statului român”, (art. 1), căruia i se jura de către funcționarii 
publici “credinţă şi supunere”. 

Monarhia s-a menţinut, iar în privinţa guvernului, numirea miniştrilor şi a 
subsecretarilor de stat s-a făcut la început de către rege, decretele regale fiind 
contrasemnate de preşedintele Consiliului de Miniştri, iar de la Decretul regal nr. 3067, 
din 6 septembrie 1940, acest drept a fost sumat de către Conducătorul statului. 

De la 14 septembrie 1940, România a fost decretată “stat naţional-legionar” (art. 
1), mişcare legionară “singura mişcare recunoscută în noul stat” (art. 2), iar generalul 
Ion Antonescu, “Conducătorul statului legionar şi şeful regimului legionar” (art. 3). 

Regimul dictaturii totalitare s-a caracterizat prin concentrarea în mâinile 
conducătorului statului a întregii conduceri a ţării, cu atribuţii foarte mari în domeniul 
legislativ şi executiv. Se poate spune, fără a greşi, că Conducătorul statului şi Preşedinte 
al Consiliului de Miniştri, devenit apoi şi Mareşal al României — dictatorul — a fost 
unicul legiuitor al statului şi s-a ocupat de executarea legilor, a fost şeful guvernului şi 
al aparatului administrativ, a decis direcţiile politicii statului, miniştrii lucrând sub 
directa lui conducere. 

Monarhia, cu toate că i-au fost reduse din atribuţii, a avut totuşi, o anumită 
participare la conducerea statului. Între atribuţiile regelui a figurat şi numirea “primului 
ministru, însărcinat cu depline puteri”. 


DREPTUL PENAL 

Caracteristica generală a măsurilor penale adoptate în timpul dictaturii totalitare 
a constat în amplificarea încriminărilor, înăsprirea pedepselor, diminuarea până la 
lichidare, a garanţiilor procesuale. 

1. Infracţiunea. Încriminările sporite în această etapă au privit în mod expres 
fapte cu caracter politic prin care s-a vizat lupt antifascistă şi antirăzboinică a poporului 
român. Adversitatea politică şi opoziţia faţă de regimul politic al dictaturii totalitare au 
fost încriminate de o foarte amplă legislaţie, iar incriminarea unor activităţi de natură 
economică s-a făcut tot prin prisma activităţii politice a dictaturii totalitare. 

Au fost încriminate, încă din toamna anului 1940, sub eticheta “infracţiuni în 
contra odinei publice şi intereselor statului“: întrunirile, adunările şi manifestaţiile de 
orice fel şi oriunde s-ar fi ţinut ele, instigarea şi participarea cu intenţie la rebeliune 


(prin rebeliune înţelegându-se orice acţiune de împotrivire faţă de regimul de dictatură 
totalitară), posedarea de arme fără autorizaţie, sustragerea, indiferent de mijloace şi 
procedee, a munițiilor, îndemnarea prin viu grai sau de orice mijloc la manifestații sau 
asociaţii considerate ca uneltiri împotriva ordini politice sau sociale în stat, împărțirea 
sau distribuirea averii altuia, scutiri de impozite ori lupta de clasă, tipărirea, scrierea, 
desemnarea sau multiplicarea în orice mod, ori împărţirea de manuscrise, manifeste, 
schiţe, desene ce ar conţine un îndemn la săvârşirea unui act sau manifestarea unei idei 
care constituia o uneltire împotriva ordinii existente în stat, activitatea ilegală şi alte 
asemenea activităţi al căror caracter antidictatorial şi antifascist era evident. 

Lupta organizată cu caracter antidictatorial, antifascist şi antirăzboinic a existat 
şi s-a manifestat în diverse forme. Dovadă stau mărturie şi multiplele măsuri legislative 
ce au vizat-o. 

De la Decretul-lege nr.3674 din 31 octombrie 1940 pentru reprimarea 
sabotajului, au fost elaborate o serie de alte acte normative, care au reglementate detaliat 
categoriile de infracţiuni denumite “crimă de sabotaj comercial“, “crimă de sabotaj 
industrial“, “delict de sabotaj comercial“, “delict de sabotaj industrial“, ca în 1941 să se 
stabilească: “Sunt considerate crime de sabotaj şi se pedepseşte cu temniţă grea de la 5 
la 20 ani: 

a) orice încetare de lucru, individuală sau colectivă, fără încuviințarea prealabilă 
a comandamentului militar al întreprinderii militarizate, al îndrumătorului militar sau al 
directorului stabilimentului militar al armatei, iar în ceea ce priveşte celelalte 
întreprinderi, fără încuviințarea prealabilă a Inspectoratului de muncă, odată cu avizul 
conducerii întreprinderii, cu excepţia cazurilor de forţă majoră; 

b) distrugerea, deteriorarea, sustragerea, falsificarea, fabricarea defectuoasă prin 
erori voite, manipulări sau manevrări frauduloase sau fără calitate a maşinilor, a 
instalaţiilor, a instrumentelor de lucru, a materialelor, mărfurilor şi produselor în total 
sau în parte, fie din partea salariaţilor, fie din partea patronilor. 

Instigatorii la infracțiunile prevăzute şi pedepsite conform prezentului articol se 
pedepsesc cu maximum prevăzut de acest articol. 

Opoziția antifascistă şi antirăzboinică s-a manifestat nu numai din partea şi în 
rândul salariaţilor, ci şi în rândul altor categorii şi pături sociale. Astfel, legislaţia penală 
ne arată că țărănimea era profund nemulțumită de politica dictaturii totalitare şi 
capitolele referitoare la sancţiuni din aşa-numita Legislaţie pentru mobilizarea articole 
sunt elocvente. 

Împotrivirea la încorporare, neprezentarea la unităţi în cazul concentrărilor, 
diferite forme de rezistenţă în rândul unităţilor militare, dezertarea din armată şi alte 
asemenea forme de luptă au fost cunoscute şi legislaţia dictaturii totalitare le-a 
incriminat şi le-a pedepsit foarte aspru. 

S-a dezvoltat, la un moment dat, ca formă a rezistenţei antifasciste şi mişcarea 
de partizani. La începutul anului 1943, dictatura totalitară a completat măsurile penale 
prin dispoziţiile Decretului-lege nr.378 din 17 februarie, pentru confiscarea averii 
partizanilor, pedeapsa aplicându-se şi instigatorilor, complicilor, tăinuitorilor, 
favorizatorilor, membrilor familiilor celor condamnaţi, cu menţiunea că în cazul 
acestora din urmă şi numai pentru “identificarea de sentimente“ faţă de regimul sovietic. 

2. Pedeapsa. Politica penală a regimului dictaturii totalitare s-a caracterizat şi 
prin înăsprirea nemaipomenită a regimului pedepselor. 

Pedeapsa cu moartea s-a pronunţat tot mai des şi în tot mai multe acte legislative 
se găsesc asemenea formule: “Se pedepseşte cu moartea în condiţiile prezentei legi...“, 
“Faptele de mai sus se pedepsesc cu moartea ...“, iar numărul faptelor sancţionate cu 
munca silnică a crescut. 


Este de subliniat că în realizarea politicii lor, dar şi în teama luptei duse de 
poporului nostru împotriva politicii lor, căpeteniile regimului dictaturii totalitare au 
făcut modificări substanţiale Codului penal din 1937 sancționând cu moartea sau cu 
munca silnică o serie de infracţiuni pe care acest cod le-a pedepsit mult mai blând. 

Sunt reglementate în această etapă, ca pedepse principale: internarea în lagăr şi 
se utilizează tot mai des domiciliul obligatoriu (forţat), iar pedepsele complimentare şi 
accesorii, al căror număr a crescut prin diverse legi, se aplicau tot mai mult. 

Înăsprirea teroristă a regimului pedepsei s-a concretizat în sancţionare, ca şi 
autorii, a: instigatorilor, complicilor, favorizatorilor şi tăinuitorilor, mergându-se până la 
a se sancţiona şi persoane care nu au avut nici un fel de participare la comiterea 
infracţiunilor: părinţii şi tutorii, atunci când minorii au săvârşit anumite infracţiuni, 
patronii pentru activitatea infracţională (în limitele stabilite de anumite legi) a 
salariaţilor şi ucenicilor lor. 

În fine, calitatea de comunist, sau originea etnică neromână a infractorului a 
devenit, în condiţiile legislaţiei penale elaborate în timpul dictaturii totalitare, o cauză de 
agravare obligatorie a pedepsei. 

Politica teroristă a dictaturii totalitare din România, concretizată în legi ca cele 
prezentate mai sus, a dus în faţa instanţelor şi a plutoanelor de execuţie multe persoane, 
care nu şi-au precupeţit libertatea şi nici viaţa pentru eliberarea naţională şi socială a 
poporului nostru, pentru triumful democraţiei. 


PROCESUL PENAL 

Procesul penal a suferit însemnate modificări ca urmare a politicii duse de 
dictatura totalitară. 

Diminuarea dusă până la desființare a garanţiilor procesuale, ca o caracteristică a 
procesului penal din această etapă, s-a concretizat în transformarea instanţelor militare 
în instanţe competente a judeca foarte multe fapte decretate infracţiuni şi aceasta tot ca o 
consecinţă a stării de război şi a permanentizării şi generalizării stării de asediu. Este de 
subliniat că instanţele militare capătă o largă competenţă chiar şi în mediul rural. 

Un alt aspect al procesului penal din această etapă s-a concretizat în termene 
procesuale foarte scurte, utilizarea unei proceduri rapide şi comprimate. Decretul-lege 
nr.3936 din 27 noiembrie 1940, pentru reprimarea unor infracţiuni în contra odinei 
publice şi intereselor statului, a instituit “judecata cu precădere“, instanţa “trebuind să se 
pronunţe în termen de cel mult 10 zile de la sesizare“ (art.V) iar Decretul-lege nr.236 
din 5 februarie 1941, citat mai sus de mai multe ori, a stabilit prin art.27 că: “Cercetările 
se vor face de Parchetul militar respectiv în termen de 24 de ore. El va investi direct 
instanţa de judecată“. 

Instanţa de judecată se pronunţă în termen de 24 ore de la sesizare, iar hotărârea 
se execută în 10 ore de la pronunțare. 

Posibilitatea apărării a fost practic lichidată prin asemenea norme. 

În al treilea rând, trebuie să arătăm că au fost lichidate căile de atac. “Nici o cale 
de atac ordinară sau extraordinară nu poate fi introdusă“, a decretat art.II, alin. III, al 
Decretului-lege nr.3987 din 5 decembrie 1940, citat mai sus, dispoziţie reafirmată de 
alin. 4 al art.27 din Decretul-lege nr.236 din 5 februarie 1941şi de alte acte normative 
date în timpul dictaturii totalitare. 

Barbaria a devenit trăsătură definitorie a procesului penal. 

